Marija Janjušević Radoš Pejović Miroslav Drekić Branislav Peić Aleksandar Ranđelović Goran Milenković Milorad Crnjanin Dragan Davidović Slobodan Bogićević Dragan Isaković\nSreda, 04.10.2017 15:20\nDveri se odlučno suprostavljaju svim instrumentima partijskog zapošljavanja i upliva stranačke pripadnosti u javnu upravu i daljem dodvoravanju Evropskoj uniji.\nPredlog zakona o nacionalnoj akademiji za javnu upravu smatramo lošim, kao i Predlog zakona o izmenama i dopunama zakona o državnim službenicima, a ono što posebno ističemo je da se ova dva predloga dopunjuju kada je reč o nameri partijske kontrole javne uprave. Iz tih razloga suprostavljamo se ideji o osnivanju Nacionalne akademije za javnu upravu i ovom Predlogu zakona u celini.\nSmatramo da bi usvajanje ovakvih Predloga zakona imalo smisla u državama poput Švajcarske, Norveške ili Velike Britanije, u kojima su državna i javna uprava kvalitetno uređene i razvijene, te služe svojoj svrsi. Međutim,u Srbiji danas ovakav zakonski predlog služi jedino za zaokruživanje partijskog monopola i dominacije SNS-a i SPS-a prilikom partijskog zapošljavanja u državnom aparatu.\nKada je reč o akreditaciji programa i sprovodilaca obuka, isti predstavljaju mehanizam za postavljanje politički podobnih kadrova. Akreditacija je način da se prilikom obuka, ocenjivanja i sertifikacije favorizuju partijski kadrovi na račun kvalitetnih nestranačkih kadrova iz državne uprave.\nOva država počiva na stručnim kadrovima koji rade za male plate, u teškim uslovima i pod stalnim pritiskom upravo onih koji su partijski kadrovi na rukovodećim mestima.\nPredviđenim zakonom direktor Nacionalne akademije ima preširoka ovlašćenja. Ili vas možda mi nismo dobro shvatili, te će Aleksandar Vučić, pored mesta Predsednika države i de facto Predsednika Vlade, koordinatora svih službi bezbednosti i predsednik SNS-a obavljati i funkciju direktora Nacionalne akademije.\nDveri se protive i Predlogu zakona o elektronskom dokumentu, elektronskoj identifikaciji i uslugama od poverenja u elektronskom poslovanju sa postojećim rešenjima predlagača, jer je, kao i uostalom kada je reč o većini drugih zakonskih predloga vladajuće većine u poslednjih 5 godina, glavni razlog donošenja usklađivanje sa EU regulativom. Posle skoro 6 godina naprednjačke vlasti, ne možemo a da se ne zapitamo da li imaju nešto drugo da ponudite građanima Srbije i državi Srbije, osim neprestanog štancovanja propisa čija je jedina svrha da ih briselski činovnici potapšu po ramenu.\nNametanjem EU regulative u potpunosti se izgubila uloga Narodne skupštine, kao predstavničkog tela građana Srbije, čija je uloga da kvalitetnim zakonskim rešenjima uređuje pitanja od značaja kako za državu i njeno uređenje, tako i za život građana Srbije.\nKako Republika Srbija već 17 godina putuje i nikako da stigne u Evropsku uniju, a nedavno smo od predsednika Evropske komisije Žan-Klod Junkera obavešteni da će Srbija možda do 2025.godine ući u Evropsku uniju, svi su izgledi da nikada ni neće ući ili će se EU do tad reformisati ili prestati da postoji. Kada je već prepisana EU regulativa, logično je da ovaj prepis propisa počne da se primenjuje u Srbiji od onog trenutka kada Republika Srbija postane punopravan član Evropske unije, što se, a to znamo svi, i gospodin Junker, neće dogoditi nikada.\nBoško ObradovićSaopštenjaSNSVučićpredlozi zakonapartijsko zapošljavanjeEU


Počela realizacija Programa državnog partnerstva Crne Gore i američke države Mejn\nOtvaranjem trodnevnog seminara za pripadnike crnogorske Vojske o organizaciji Nacionalne garde američke države Mejn i funkcionisanju njenih planinskih pješadijskih jedinica, zvanično je počela realizacija Programa državnog partnerstva između Crne Gore i te američke države.\nSjedinjene Američke Države će, kroz sporazum sa Crnom Gorom koji je u pripremi, izdvojiti sredstva za uništavanje preostalog oružja i municije koje nije obuhvaćeno MONDEM programom, najavio je danas ministar odbrane Boro Vučinić.\n“Tim sporazumom SAD će pružiti značajnu finansijsku podršku i stručnu pomoć da se ovaj veliki problem za Crnu Goru riješi”, kazao je Vučinić.\nVučinić je naglasio da je Crna Gora “iskreno opredijeljena" da postane član evroatlanske zajednice država, a da su izgradnja i jačanje VCG dio procesa priključenja toj grupi.\nAmbasador SAD u Crnoj Gori Roderik Mur kazao je da je današnji seminar “Taktika i tehnike malih pješadijskih jedinica” prekretnica u “sve važnijim i snažnijim” vojnim vezama Crne Gore i države Mejn.\n“Snažno podržavam ovakva državna partnerstva. Tokom karijere imao sam priliku da saznam koliko su ona bila uspješna u jačanju vojnih odnosa moje zemlje i novih demokratije Evrope, kao i koliko im je ta saradnja pomogla da se pripreme za ulazak u NATO”, kazao je Mur.\nPrema njegovim riječima, seminarom se otvara i novo poglavlje u odnosu dvije zemlje na polju biznisa, kulture, policije i lokalne samouprave.\nKomandant Nacionalne garde Mejna Džon Libi kazao je da su sličnosti Crne Gore i Mejna i u veličini i sastavu armije, što olakšava saradnju.\n“Vaša interakcija i vizija budućnosti ove obuke doprinijeće uspjehu ovog programa, što će se pokazati u ovoj zemlji”, poručio je Libi prisutnim vojnicima.\nNačelnik Generalštaba VCG Jovan Lakčević kazao je da su prioriteti u izgradnji VCG edukacija, opremanje, zajednički treninzi i obuka, a današnji seminar je drugi od 19 takvih predviđenih aktivnosti.\n“Među aktivnostima su planiranje, trening protiv terorističkih jedinica, operacije očuvanja mira, školovanje podoficira, taktika i tehnike pješadijskih jedinica, sagledavanje obaveza vojne policije, logistička podrška”, zaključio je Lakčević.\nLakčević kazao je da će VCG sa svojim partnerima učestvovati u očuvanju mira i izvršavanju svih zadataka na unutrašnjem planu.


Vrlo specifičan i interesantan vid reaktivnog pogona. Princip rada se u najkraćim crtama zasniva na naizmeničnim promenama pritiska u komori sagorevanja koja je sa jedne strane vezana za izduvnu cev, a sa druge strane vezana sa uvodnikom vazduha preko klapni koje se mogu otvarati samo ka unutra ( da usisaju vazduh) ali ne i ka spolja.\nMotor se startuje tako što se inicijalna količina goriva dovede u komoru sagorevanja i upali se svećicom. Pritisak u tom momentu poraste, a klapne na spoju komore i uvodnika su zatvorene. Zbog toga produkti sagorevanja započinju svoj put kroz izduvnu cev ka atmosferi. Medjutim, pošto nigde nema oduška , produkti sagorevanja napuštajući komoru za sobom ostavljaju zonu smanjenog pritiska zbog čega se klapne iza uvodnika otvaraju i nova količina vazduha ulazi u vrelu komoru sagorevanja gde se u zoni povišene temperature pali u kontaktu sa gorivom ( petrolej,benzin) zbog čega pritisak ponovo raste, ponovo se zatvaraju klapne i čitav ciklus se ponavlja.\nKretanje se javlja kao posledica razlika sila nastalih dejstvom pritiska i podpritiska na zatvoreni odnosno otvoreni poprečni presek uvodnika.\nPovršina na koju deluje nadpritisak veća je kada su klapne zatvorene nego kada su otvorene pa tako i rezultantna sila deluje od izduvne cevi ka uvodniku i pokreće ceo motor napred.\nOvakav vid pogona prvu praktičnu primenu doživeo je krajem II s.r. kada su ga pripadnici vojske nacističke Nemačke koristili kao motor za pokretanje bespilotne letelice FAU-1 kojom su nasumice pogadjali London i izazivali značajne materijalne štete, s obzirom da su bez ikave kontrole padale po naseljenim mestima.\nCivilne žrtve nisu bile toliko velike jer su napadi zbog malih brzina kretanja ovako pogonjenih letelica obično na vreme signalizirani, te su ih ljudi spremno dočekivali u skloništima.\nOvaj vid pogona brzo je napušten posle II s.r. zbog malih specifičnih potisaka, velike potrošnje goriva i izmedju ostalog i ogromne buke koju ovakvi motori stvaraju.\nIpak, pulzoreaktivni motori su još neko vreme posle toga bili primenjivani u avio modelarstvu za pogon vezanih modela, velikih brzina.\nUkoliko nekoga zanima malo ozbiljnija analiza onoga što se dešava kod pulzoreaktivnih motora onda treba da nastavi sa čitanjem ovog teksta upotrebom linka iznad.\nKonstrukcija pulzoreaktivnog motora iz ugla i za potrebe modelara opisana je ovde.


Beograd između izbora na Kosovu i evropske agende\nSa briselske i drugih relevantnih adresa stižu poruke da bi održavanje raspisanih opštinskih izbora na Kosovu predstavljalo kršenje međunarodnog prava i Rezolucije 1244 Saveta bezbednosti Ujedinjenih nacija.\nStiče se utisak da je Brisel uzdržano reagovao na samo raspisivanje izbora na Kosovu jer uzima u obzir činjenicu da je srpska vlast u procepu između evropske agende i predstojećih izbora, ali da neće dozvoliti da se izbori na Kosovu i održe.\nIma li predsednik Srbije Boris Tadić plan kako da se se iz ovog procepa izvuče?\nMaja Kocijančič, portparolka Catherine Ashton, visoke predstavnice Evropske unije za spoljnu politiku i bezbednost, nije želela da odgovori na pitanje hoće li Beogradu uslediti sankcija Brisela što je raspisao lokalne izbore na Kosovu, ali je u izjavi za Radio Slobodna Evropa eksplicitno poručila:\n“Izbori na Kosovu nisu u saglasnosti sa međunarodnim obavezama Srbije, konkretno, sa Rezolucijom 1244”", poručeno je iz Brisela.\n“Izbori na Kosovu nisu u saglasnosti sa međunarodnim obavezama Srbije, konkretno, sa Rezolucijom 1244”.\nIstu poruku odaslao je i britanski ministar za evropska pitanja David Lidington, ocenivši da bi održavanje srpskih lokalnih izbora na teritoriji Kosova bilo u suprotnosti sa međunarodnim pravom.\n“Iz Brisela je došlo toliko jasnih poruka da se Srbija mora dokazati na delima a ne na rečima i nadam se da je Beograd razumeo evropska očekivanja što se tiče eventualnog dobijanja datuma za početak pregovora sa Evropskom unijom, koji je konačni cilj Srbije”, izjavio je za Radio Slobodna Evropa i Jelko Kacin, izvestilac Evropskog parlamenta za Srbiju.\nUpitan da li je Srbija raspisivanjem lokalnim izbora na Kosovu dovela u pitanje dobijanje datuma početka pristupnih pregovora sa Evropskom unijom, naš sagovornik je ovako odgovorio:\n„Sve dok se ti izbori ne budu održavali neće biti razloga da sumnjamo u posvećenost Srbije svom evropskom putu. Mislim da Kosovo više ne sme biti talac Srbije i da je dogovor o regionalnom predstavljanju Kosova na međunarodnim skupovima, koji je rezultat dijaloga između Beograda i Prištine, veliki korak dalje, ali ova odluka je, po mom mišljenju, donesena u predizbornoj groznici i ja je kao takvu i shvaćam. Videćemo dokle će u tom pravcu i dogurati, ako smem tako reći.“\nUpitan šta Srbija može očekivati na putu svojih evrointegracija ako bude sprovela lokalne izbore na Kosovu, Kacin odgovara da će Srbija u roku od dva meseca delima pokazati koliko je posvećena traženju datuma za početak pregovora za članstvo u EU i dodaje:\n„Kada budu izbori završeni, formiraće se koalicija, a zatim i vlada, pa će zatim demokratske institucije Srbije morati da zauzmu stav o svim događajima koji su se desili u bliskoj prošlosti“.\nTeško do izbora bez podrške UNMIK-a\nI sami zvaničnici Srbije, koji ističu nužnost istovremenog poštovanja dva oprečna dokumenta – Ustava Srbije i Rezolucije 1244 - priznaju da neće biti lako održati izbore na Kosovu bez podrške UNMIK-a.\nPriština namerava sprečiti srpske izbore na Kosovu\nS obzirom da je do izbora ostalo svega nešto više od mesec i po dana, nameće se pitanje kako će se Tadić i njegovi partneri u vladi iz ovog procepa izvući i imaju li već sada nekakav plan za to.\nDušan Janjić, koordinator Foruma za etničke odnose, za Radio Slobodna Evropa kaže da Tadić takav plan u rukavu ima.\nViše je nego jasno, podseća on, da je Srbija zarad dobijanja kandidature prihvatila politički dogovor sa međunarodnom zajednicom, u prvom redu sa Nemačkom, da sarađuje u uklanjanju paralelnih institucija na Kosovu, a u njih spadaju i lokalne skupštine.\nZato je, uostalom, i dobila podršku Berlina za kandidaturu. U takvoj situaciji, prognozira Janjić, verovatnoća da će lokalni izbori na Kosovu budu sprovedeni ravna je nuli:\n“Lokalni izbori neće biti održani i mislim da će Beograd primeniti sledeći model: već je u odluci o raspisivanju izbora predsednica Skupštine Srbije odvojila one opštine sa Kosova koje su imale prevremene izbore i utvrdila da njihov mandat traje. Što se tiče drugih opština, pogotovo ovih na severu Kosova – Zvečana i Zubinog potoka – ja očekujem da Beograd u njima zavede privremene mere, obrazlažući to upravo nemogućnošću održavanja izbora. Tako bi u tim opštinama formirao strukture sa kojima bi sarađivao u narednom periodu. Takvo rešenje će sigurno prihvatiti i međunarodna zajednica jer njoj treba neko ko će pregovarati. Dakle, neće prestati tehnički dijalog Beograda i Prištine zbog izbora u Srbiji, a uz to tek dolaze na dnevni red pitanja kao što su položaj srpske zajednice, “Ahtisari plus”, decentralizacija”, ocenjuje Dušan Janjić.


Rafailović: Obnova 27. marta,gužve samo iz pravca Cvijićeve | Novosti.RS\n18. 06. 2019. u 14:38\nRadovi na prvoj fazi rekonstrukcije Ulice 27. marta teku bez većih problema i za sada su gužve jedino iz pravca Cvijićeve ulice, dok iz pravca Bulevara oslobođenja nije bilo većih zastoja, kažu u gradskom Sekretarijatu za saobraćaj.\n"Ono što je bila naša strepnja, to je kako će funksionisati saobraćaj u Bulevaru kralja Aleksandra i da li će talas koji se javi zbog zastoja uticati na ovaj bulevar, ali do toga nije došlo. Naravno da smo očekivali da dođe do gužve i zastoja, ali primetili smo i da je već polovinom prošle nedelje smanjen broj automobila na ulicama Beograda, što je svakako uticalo da ne bude većih zastoja", rekao je Rafailović za TV Prva, navodi se u saopštenju Gradske uprave.\nPROČITAJTE JOŠ - Obnova četiri ulice: Zašto šine nisu na sredini ulica?\n"Mi tokom dana imamo redovnu komunikaciju sa Upravom saobraćajne policije za Grad Beograd. Potrebno je da prođe najmanje tri do četiri dana da bismo videli na koji način se taj saobraćaj raspoređuje na mreži", rekao je Rafailović.\nPROČITAJTE JOŠ - Beograd: Putari startuju od letnjeg raspusta\n"Naša saobraćajna infrastruktura je bila skoro uništena i mi smo zatekli katastrofalno stanje. Nismo mogli više da odlažemo rekonstrukcijuu Ulice 27. marta, a letnji period je najpovoljnije vreme za ovakve radove. Tad počinje školski raspust, smanjuje se broj vozila na ulicama jer je sezona godišnjih odmora", rekao je Rafailović.


Početak suđenja Novaliću i ostalima\nU Sudu BiH za danas je zakazano ročište u predmetu "Fadil Novalić i drugi" u vezi sa nabavkom 100 respiratora, vrijednosti 10.530.000 KM, koje je za potrebe Federalne uprave Civilne zaštite iz Kine uvezla kompanija "Srebrena malina", vlasništvo Fikreta Hodžića.\nO krivici bi trebalo da se izjasne optuženi premijer Federacije BiH /FBiH/ Fadil Novalić, suspendovani direktor Federalne uprave civilne zaštite Fahrudin Solak, vlasnik "Srebrene maline" Fikret Hodžić i federalni ministar finansija Jelka Milićević.\nSud BiH je 30. decembra 2020. godine potvrdio optužnicu koja Novalića, Solaka i Hodžića tereti za udruživanje radi činjenja krivičnih djela u vezi sa djelima zloupotrebe položaja ili ovlaštenja, primanja nagrade ili drugog oblika koristi za trgovinu uticajem.\nOptuženi su i za pranje novca, falsifikovanje ili uništenje poslovnih ili trgovačkih knjiga ili isprava, falsifikovanje službene isprave i povrede obaveze vođenja trgovačkih ili poslovnih knjiga i sastavljanja finansijskih izvještaja i njihovog falsifikovanja ili uništavanja, dok se Milićevićeva tereti za nesavjestan rad u službi.\nAfera "Respiratori": Šta je optuženi Fadil Novalić naredio sekretarici?\nAfera "Respiratori": Optužnica vraćena Tužilaštvu na doradu


Dragan Stojković Bosanac - Blic Online\nKompozitor Dragan Stojković Bosanac jedini je član žirija koji se sinoć nije pojavio u finalu "Zvezda Granda".\nKompozitor Dragan Stojković Bosanac već dugi niz godina je član žirija "Zvezda Granda", a u aktuelnoj sezoni, kako kaže, ima mnogo favorita.\nČlanovi žirija muzičkog takmičenja "Zvezde Granda" su često u žiži interesovanja javnosti, dok su sada isplivale navodne cifre koje im sleduju od produkcije po svakoj sezoni ovog šog programa, iako često ističu da za žiriranje ne dobijaju novac.\nSukob Dragana Stojkovića Bosanca i Aleksandra Milića Milija u "Zvezdama Granda" nastao je kada je Milijeva kandidatkinja, Elena Milenkovska, dobila 4 glasa od strane žirija, dok je takmičar Đorđa Davida Markom Petkovićem osvojio pet glasova.\nJedan od članova "Zvezda Granda", Dragan Stojković Bosanac pre nekoliko godina kao veliki potencijal ovog takmičenja naveo je Biljanu Bibu Sulimanović. Kako je ispričao, od nje je očekivao mnogo, ali ga je lepa pevačica iz Jakova na kraju razočarala jer nije uspela da iskoristi svojih pet minuta slave.\nPočela je nova sezona muzičkog takmičenja "Zvezde Granda", a na samom početku žiri je krenuo sa uobičajenim šalama.\nJedan od članova "Zvezda Granda", Dragan Stojković Bosanac veoma retko govori o svojim miljenicima iz popularnog takmičenja, ali je pre nekoliko godina kao veliki potencijal naveo Biljanu Bibu Sulimanović. Od nje je očekivao mnogo, ali ga je lepa pevačica iz Jakova na kraju razočarala jer nije uspela da iskoristi svojih pet minuta slave.\nTokom poslednje emitovane emisije "Zvezda Granda" došlo je do čarki između Saše Popovića i Dragana Stojkovića Bosanca.\nTakmičar "Zvezda Granda" se SKINUO na bini, pokazao mišićavo telo, a Bosanac ODMAH ODREAGOVAO: "Obuci tu jaknu!"\nTakmičar "Zvezda Granda", Žarko Madžić osvojio je sinoć publiku glasom, ali i izgledom.\nDragan Stojković Bosanac je već 43 godine u skladnom braku sa Dunjom sa kojom ima ćerku Aleksandru i sina Aleksandra.\nSinoć je u "Zvezdama Granda" nastao lom između Viki Miljković i Dragana Stojkovića Bosanca koji su se posvađali oko pevačicinog kandidata Selima Selimovića.\nKompozitor Dragan Stojković Bosanac i ćerka Aleksandra priznaju da nikada ovoliko dugo nisu bili zajedno u kući i otkrivaju kako se slave praznici u njihovom domu, ali i planove posle vanrednog stanja.\nU poslednjoj emitovanoj emisiji muzičkog takmičenja "Zvezde Granda" dogodila se situacija koja je iznenadila sve.\nDragan Stojković Bosanac pojavio se sa ćerkom Džidžom juče na Grandu i odmah je iskomentarisao njene nove pesme. Poznato je da Bosanac nikada nema "dlake na jeziku", a tako je bilo i ovaj put.\nBOSANAC POBESNEO NA ZVEZDU GRANDA : "Svaki put od tebe ovako, da zaboraviš na to!"\nSanel Smolo je i ove nedelje je opravdao očekivanja svog mentora Dragana Stojkovića Bosanca budući da je direktno prošao u peti krug "Zvezda Granda".\nDragan Stojković Bosanac je nedavno imao operaciju zbog čega se ne pojavljuje u "Zvezdama Granda", ali se uključuje putem Skajpa.


„Perači novca još od doba Al Kaponea konstantno smišljaju nove, sofisticirane, načine pranja prljavog novca. Uprkos tome što se u javnosti doživljava drugačije, perači novca mlađe generacije vjerovatno se ne bi složili s konstatacijom da je trgovanje kriptovalutama idealno za pranje novca. Mnogo je urađeno na praćenju i kontroli novca, ali se zahvaljujući anonimnosti kriptovalute dalje koriste za finansiranje nelegalnih aktivnosti. Za prijenos prljavog novca se često koristi neformalan sistem prijenosa novca koji funkcioniše van formalnih finansijskih sistema – poznat kao hawala. Proces hawala transakcije odvija se van kontrole države i institucija zaduženih za nadzor“, naveo je naš sagovornik.\nBiHdrogapranje novcakockaprljavi novac\nIspitati tvrdnje da neki političari učestvuju u „pranju novca“


Međunarodni festival inovacija, znanja i stvaralaštva – Tesla fest, 34. po redu održava se u Amfiteatru SPC Vojvodina u Novom Sadu i traje do 15. oktobra. Na ovogodišnjem festivalu ima više od stotinu inovacija pronalazača, preduzetnika, učenika i studenata iz Švajcarske, Republike Srpske, Kine i Srbije. Na svečanom otvaranju manifestacije prisutne je pozdravila članica Gradskog veća za obrazovanje Dina Vučinić i istakla da je Novi Sad, 123 godine od prezentacije Teslinog sistema naizmenične struje, više nego ikada posvećen razvoju nauke i obrazovanja.\n-Obnavljamo i rekonstruišemo škole, gradimo nove. Vođeni Teslinom vizijom da je moć znanja od neprocenjive važnosti za svakog čoveka, investiranje u razvoj nauke i obrazovanja postavili smo kao jedan od najvažnijih ciljeva, kako na republičkom, tako i na gradskom nivou. Tesla fest se održava u gradu koji je centar informacionih tehnologija, gde je nezaposlenost na istorijskom minimumu, od 6,8 posto. Na inicijativu gradonačelnika Vučevića i Vlade Republike Srbije, mesto na kojem se nalazimo, trebalo bi da postane budući Nacionalni centar za veštačku inteligenciju. U ovom kvartu se nalazi Univerzitetski centar, Naučno-tehnološki centar i sve je podređeno nauci i znanju – rekla je Vučinić.\nOna je Zoranu Kopanji, pronalazaču iz Novog Sada koji je patentirao, proizveo i plasirao na domaće i inostrano tržište mašinu za proizvodnju kora za pite, dodelila priznanje Svetske organizacije za intelektualnu svojinu – WIPO, za najuspešnijeg pronalazača.\nPrvi dan festivala bio je posvećen jednom od najvećih svetskih naučnika Milutinu Milankoviću. Obeležavajući 100 godina od objavljivanja njegove teorije o klimatskim promenama organizatori Tesla festa su upriličili izložbu i prikazali film o životu i delu tog naučnika.\nOvogodišnja međunarodna konferencija o inovacijama i intelektualnoj svojini baviće se inovacijama u funkciji razvoja malih i srednjih preduzeća i predstaviti firme koje proizvode svoje patente.\nPrema rečima organizatora, festival ima za cilj da afirmiše i podstakne inovacije i pronalazaštvo, da doprinese širenju tehničke kulture i tehničkog stvaralaštva, posebno među mladima, a sa krajnjim ciljem da doprinese bržoj primeni inovacija i pronalazaka u funkciji privrednog i tehnološkog razvoja.


Društvene igre očekuje još jedna jaka Kickstarter godina - PITCHWISE\nKako se navodi u najnovijem izveštaju Tomasa Bidoa iz kompanije ICO Partners, stone i društvene igre su skupile 80.5 miliona dolara u prvoj polovini 2019. godine. To je za manje od milion dolara više nego u istom periodu prošle godine.\nU drugoj polovini prošle godine, ovi projekti su skupili sumu od 85.5 miliona dolara koja je najveća od kada je Kickstarter platforma lansirana. Prva polovina 2019. godine je druga na toj listi.+\nBroj započetih kampanja na ovoj platformi za finansiranje je u poslednjih šest meseci opao i iznosi 2016 kampanja u odnosu na 1.926 započetih Kickstarter projekata u drugoj polovini 2018. godine. Sa druge strane ovaj broj je veći u odnosu na broj kampanja započetih u istom periodu 2018. godine, koji iznosi 1.676. Kako i sami primećujemo, više kampanja se pokreće u drugoj polovini godine, jer se vrše intenzivne promocije na GenCon, Origins i Essen Spiel sajmovima.\nIako je pokrenuto manje Kickstarter kampanja, proporcionalno je bilo više uspešnih kampanja – 69%, što je do sada najuspešniji period od nastanka ove platforme. Čak 1.321 projekat je pronašao svoju publiku dok je 605 bilo neuspešno.\nSa druge strane, u odeljku za video igre se desilo obrnuto. Više projekata nije uspelo da dostigne željeni finansijski cilj. Samo 28% od oko 700 Kickstarter projekata za video igre iz prve polovine 2019. godine je uspešno skupilo novac. Iako je ovo mali broj, i dalje je treći najuspešniji šestomesečni period za video igre od dolaska istih na Kickstarter platformu 2012. godine. Video igre su imale “plodne godine” 2013. i 2016.\nKoličina novca koje su društvene igre skupile na Kickstarteru je takođe porastao na svim nivoima, sem onog koji je vezan za masivno velike projekte. Ovo, uprkos činjenici da ima više nego ikada uspešno isfinansiranih projekata od 500.000 i više dolara, govori u prilog da korisnici Kickstartera stavljaju svoj novac u više manjih projekata, pre nego u jednog giganta kao što je Kingdom Death: Monster 1.5. Ovaj naslov je i dalje na tronu sa 12.4 miliona dolara skupljenih u Kickstarter kampanji.\nBroj društvenih igara koje su uspešno okončale svoju kampanju je porastao na svakom nivou, sem srednje grupe kojoj pripadaju projekti od 10.000 do 50.000 dolara. Na uštrb ove grupe vidi se povećanje u finansiranju projekata do 10.000 dolara, koji su najviše napredovali, kao i u grupi velikih projekata od 50.000 do 500.000 dolara.\nAnalitičar Bido je prokomentarisao da ove cifre indikuju da je Kickstarter sekcija sa projektiima za stone i društvene igre “veoma zdrava” i da raste broj uspešnih projekata. On je dodao i svoje predviđanje da će druga polovina 2019. godine biti “ako ništa drugo onda dobra kao i druga polovina 2018. godine” što govori u prilog tome da gledamo na novih rekordnih 12 meseci za društvene igre na Kickstarteru.


Radno vreme prodavnica i pijaca za praznike - Jutarnji GLASnik\nU ponedeljak, 31. decembra prodavnice Delez Srbija (Maksi supermarket, ShopGo i Tempo) radiće do 18 časova.\nU utorak, 1. januara 2019. radiće samo Maksi supermarket (Svetogorska 7) od 12 do 18 časova u Beogradu, kao i na Zlatiboru i Kopaoniku.\nNa Badnje veče, 6. januara prodavnice Delez Srbija biće otvorene do 18 časova, a za Božić, 7. januara 2019. radiće samo Maksi supermarketi na Zlatiboru i Kopaoniku.\nI trgovine Idea i Roda će 31. decembra raditi skraćeno, do 18 časova, osim radnji Idea Dorćol i Idea London koje će raditi po uobičajneom radnom vremenu. Za radnje Rode neradni je 1. janaura, a tog dana neće raditi ni radnje Idea osim Idea Dorćol, Idea London i Idea na Zlatoboru i Kopaoniku.\nTagged PIJACE, PRAZNICI, prodavnice, RADNO VREME


LEGENDARNI KAPITEN IDE U PENZIJU: Partizan povlači dres Saše Ilića sa brojem 22 – PINN BET Magazin\nLEGENDARNI KAPITEN IDE U PENZIJU: Partizan povlači dres Saše Ilića sa brojem 22\nOd Vanesa Bajic\t14. maja 2019.\nFudbalski klub Partizan odlučio je da povuče iz upotrebe dres Saše Ilića, javlja Sportski žurnal.\nLegendarni kapiten crno-belih je odlučio da se na kraju aktuelne sezone povuče i ode u fudbalsku penziju, pa su njegovom klubu rešili da mu se adekvatno zahvale.\nIlić je inače rekorder Partizana u više stavki. On je sa klubom iz Humske osvojio čak 11 titula nacionalnog prvenstva, dok je zaključno sa poslednjom utakmicom u Novom Sadu odigrao 873 meča u crno-belom dresu.\nPored toga, on je igrač koji je odigrao najviše večitih derbija, čak 31!\nSaša Ilić je iz rodnog Požarevca u Partizan stigao pre 33 godine, kada mu je bilo samo devet godina. Posle omladinske škole je odigrao čak 18 sezona u prvom timu crno-belih u dva navrata, a između dva mandata je nastupao i za Seltu, Galatasaraj, Salcburg i Larisu.


Usvojen budžet Vojvodine za 2016. godinu | Autonomija\nUsvojen budžet Vojvodine za 2016. godinu\nNa svakog građanina dolazi svega 700 dinara mesečno u svim oblastima u kojima je pokrajina nadležna.\nPoslanici Skupštine Vojvodine usvojili su danas većinom glasova budžet za narednu godinu, koji će iznostiti 57,8 milijardi dinara.\nZa budžet su glasali poslanici vladajuće koalicije Demokratske stranke, Lige socijaldemokrata Vojvodine i Saveza vojvođanskih Mađara, dok opoziciona Srpska napredna stranka nije podržala budžet za 2016. godinu.\nPredstavnici Pokrajinske vlade u više navrata su kritikovali Vladu Srbije zbog budžeta Vojvodine za 2016. godinu i optužili je da, umesto Ustavom garantovanih sedam odsto, Vojvodini opredeljuje svega dva odsto od republičkog budžeta.\nPredsednik Pokrajinske vlade Bojan Pajtić rekao je da zahvaljujući tome Pokrajina raspolaže sa toliko sredstava da na svakog građanina dolazi svega 700 dinara mesečno u svim oblastima u kojima je pokrajina nadležna.\nPrema Pajtićevim rečima, to je gušenje pokrajinske administracije konstantnim smanjenjem sredstava kojima raspolaže, a budžet koji je danas usvojen je ponovo smanjio sredstva, umesto da ih podiže.\nPokrajinski sekrtear za poljoprivredu Branislav Bogaroški potvrdio je da je budžet njegovog sekretarijata u apsolutnom iznosu identičan prošlogodišnjem, da je on u procentualnom smislu sada 13 odsto umesto prošlogodišnjih 11 odsto, te da će on iznostiti 7,4 milijarde.\nPoslanici opozicione SNS su zamerili Pokrajinskoj vladi da je budžet Vojvodine za 2016. godinu “nelogičan”, pre svega zato što je za dotacije nevladinom sektoru izdvojeno više novca nego za politike zapošljavanja.\nNa sednici poslanici razmatraju i predlog pokrajinske skupštinske Odluke o maksimalnom broju zaposlenih na neodređeno vreme u pokrajinskim institucijama, predlog mera podrške za sprovođenje poljoprivredne politike za razvoj sela, predlog programa za vodni, šumski i lovni fond Vojvodine.\nNa dnevnom redu je i nekoliko tačaka iz oblasti unapređenja zdravstva i medicinskih usluga, kao i Predlog memoranduma o razumevanju između Vojvodine i italijanske regije Lombardija.


Vesti online / Vesti / Svet / "Vesti" na sajmu pre Merkelove\n"Vesti" na sajmu pre Merkelove\nČuveni sajam automobila u Frankfurtu (IAA 2017) u utorak je otvorio vrata samo sa predstavnike sedme sile. Sajam će zvanično biti otvoren sutra (četvrtak), što bi trebalo da uradi kancelarka Angela Merkel.\nNove tehnologije: Naši reporteri na sajmu\nReporteri "Vesti" su s novinarima i foto-reporterima iz celog Sveta bili u prilici da među prvima zavire u sajamske hale i pogledaju šta to novo nudi auto-industrija 21. veka.\nVeć na prvi pogled bilo je jasno da su autonomna vožnja, povezanost s internetom i motori bez unutrašnjeg sagorevanja, dakle električni, glavna tema ovogodišnje priredbe. Primetan je i izostanak nekih dugogodišnjih zvezda ovog Sajma. O svemu više u opširnoj reportaži u sutrašnjem broju "Vesti" i na VESTI-DIGITAL.


Od 2. maja ulazak u Grčku kao prije pandemije, samo sa pasošem - FILTER\nDirektor Nacionalne asocijacije turističkih agencija Srbije (JUTA) Aleksandar Seničić potvrdio je danas da će Grčka, prema najavama zvaničnika te zemlje, od 2. maja ukinuti sva kovid ograničenja za ulazak turista i da će u Grčku moći da se putuje samo sa pasošem, kao i prije pandemije.\nTo je velika vijest za nas, istakao je Seničić u izjavi za Tanjug i dodao da o istom scenariju razmišljaju i Turska i mnoge druge evropske zemlje, kao i da je Crna Gora već ukinula kovid ograničenja i da se očekuje da vrlo brzo to uradi i Albanija.\n“Sve kovid mere polako padaju, imamo svaki dan nove zemlje koje ukidaju svoje mere”, rekao je Seničić i dodao je već 11 ili 12 evropskih država koje dosta zavise od turizma ukinulo mere, tako da može da se otputuje u njih bez ikakvih posebnih dokumenata.\nKaže da je interesovanje za ljetnu sezonu bilo jako veliko do rata u Ukrajini, kada je počelo da opada, ali da je ponovo povećano zbog ljepšeg vremena i nakon održanog Sajma turizma.\nNapomenuo je da, ipak, postoji veliko interesovanje turista iz zapadnoevrpskih zemalja, koji nisu mogli da putuju u prethodne dvije godine, tako da će se tek vidjeti šta će biti sa cijenama.\nSeničić je rekao da su cijene turističkih aranžmana u najvećem broju slučajeva skočile između sedam i 12 odsto u odnosu na prošlu godinu.\nKaže da je zbog rata u Ukrajini gorivo dosta poskupilo i da će drumski prevoz poskupiti od pet do sedam odsto, dok će za aviokartu morati da se doplati 20 do 50 evra na čarter linijama.\nKada je riječ o Grčkoj, Seničić kaže da privatni odnosno apartmanski smještaj nije u velikoj mjeri poskupio i ne očekuje da će doći do poskupljenja.\nDodaje da se može očekivati veća doplata za korišćenje klime, sa pet na možda sedam, osam ili 10 evra dnevno, s obzirom da je struje u Grčkoj već poskupila više od 30 odsto.\n“U privatnom smještaju neće biti značajnog pomjeranja, s tim što oni koji putuju autobusom mogu da očekuju da plate umjesto, na primjer, 60 evra povratnu kartu do sevjera Grčke da to bude oko 70 evra. Hotelskih gostiju iz Srbije svake godine ima oko 100.000 i tu su cijene skočile do 10 odsto”, naveo je Seničić.\nTags: Grčka pasoš Turistička sezona\nPrethodna Uskoro početak izgradnje Fakulteta fizičkog vaspitanja i sporta\nSledeća Vaskršnje dekoracije za najmlađe


Brze trake na graničnim prelazima - TU magazin\nBrze trake na graničnim prelazima\nSrbija, Albanija i Severna Makedonija uvode brze trake za brži prolazak putnika i brži transport robe, i prolaz će biti značajno efikasniji i bolji nego što je to trenutno u Evropskoj uniji\nSrbija sa Albanijom i Severnom Makedonijom radi na brojnim projektima, i uskoro se očekuje potpisivanje važnih sporazuma. Kako ističu iz Predsedništva Srbije, uskoro će ove tri zemlje biti dobiti novo ime koje će obuhvatati taj region, ime „mini šengen“ više neće biti u upotrebi.\nJedan od projekata se odnosi na uvođenje dodatnih traka koje treba da obezbede bolju povezanost, ukoliko postoji šest ili osam traka za ljude koji dolaze iz Evropske unije i drugih zemalja, izgradiće se i specijalne trake za punike iz regiona, posebno za putnike koji dolaze iz ove tri zemlje, saopšteno je iz predsedništva.\nBrze trake će biti kontrolisane i sa strane inspekcije kako bi se sve što brže odvijalo i kako bi privrednici mogli brže da prolaze, kako ne bi dužeg bilo zadržavanja.\nPrethodni tekstU Istri turistički promet skoro kao u 2019.\nSledeći tekstNove epidemiološke mere u Crnoj Gori


On je dodao da ne izbegava konkretan odgovor na pitanje, ali da je "važno da se zna da je sve u skladu sa zakonom".\nVučić je zahvalio Rusiji na poklonu i ruskom predsedniku Vladimiru Putinu na podršci toj ideji.\nRuski ambasador u Srbiji Aleksandar Bocan-Harčenko rekao je da je njegova zemlja opredeljena za nastavak vojne saradnje sa Srbijom, kako bi se omogućilo da "Srbija očuva svoj suverenitet i teritorijalni integritet".\n„Ova oklopna vozila su poklon, ali imamo u planu i dalju pomoć Rusije za Srbiju i planove za razvoj vojno-tehničke saradnje. Ova sfera ima vojno-tehničku, pa i političku dimenziju“, rekao je Bocan-Harčenko.\nZa vojnog analitičara Aleksandra Radića, dileme nema. Oklopna vozila dopremljena su vazdušnim putem.\nKada je reč o blokadi Rumunije, Radić kaže da je Srbiji upućena jasna poruka kada je reč o nabavci naoružanja iz Rusije.\n„To je jasna poruka šta zapravo Zapad misli o snabdevanju Srbije iz Rusije. Ne toleriše se više, ne želi se da Srbija sarađuje sa Rusijom i da nabavlja naoružanje“, kaže Radić.\nVažeće Strategije odbrane i nacionalne bezbednosti Srbije ne sadrže odrednicu vojne neutralnosti, dok novi nacrti ovih dokumenata u kojima se Srbija definiše kao vojno neutralna država još nisu u skupštinskoj proceduri.\nVojna neutralnost ne pominje se ni u Ustavu Srbije.


Izložba “Osnaživanje žena migranata” « Centar za likovnu i primenjenu umetnost Terra\nU petak u 17. časova u Galeriji Terra otvorena je izložba radova koje su korisnice TPC “29. Novembar” napravile tokom kreativnih i likovnih aktivnosti u okviru radne terapije. Izložba se organizuje u okviru projekta “Osnaživanje žena migranata”, koji realizuje Crveni krst Kikinda u saradnji sa Crvenim krstom Beograd, a uz podršku Fondacije Coca-Cola.\nProjekat„ Osnaživanje žena migranata“ koji sa velikim uspehom realizuje Crveni krst Beograda uz podršku Fondacije „Coca-Cola“ osmišljen je kao pomoć ženama na njihovom neizvesnom putu ka sigurnom i zdravom životu. Osnovni cilj projekta jeste osnaživanje, obučavanje i podrška ženama smeštenim u centrima za migrante i izbeglice za izazove koje donosi integracija u svakodnevni život u nepoznatim i kulturološki različitim sredinama. Srbija je, kao jedna od zemlja na Balkanskoj ruti, od polovine 2015. godine prihvatila i privremeno zbrinula stotine hiljada izbeglica i migranata. Sve do početka 2017.godine migranti su mogli nesmetano da nastave put ka zemljama Zapadne Evrope, kao željenim i krajnjim destinacijama. Nažalost, njihov put je prekinut odlukama koje su donele vlade susednih zemalja što je rezultiralo njihovim dužim zadržavanjem u Srbiji. Verovatnoća da će se politika ovih država promeniti u narednom periodu je mala.\nS tim u vezi neophodno je organizovanje i implementiranje programa koji će licima smeštenim u prihvatnim centrima, kao i Centrima za tražioce azila, omogućiti da se prilagode novonastaloj situaciji, a njihovo slobodno vreme učiniti sadržajnim i korisnim. S obzirom da više od 55 posto prisilno raseljenog stanovništva na svetu čine žene i devojke, osnaživanje žena migranata i tražilaca azila smeštenih u prihvatnim centrima i centrima za tražioce azila, neophodno je za očuvanje njihovog zdravlja. Činjenica da započinju život u zemlji koja se kulturološki razlikuje od njihove zemlje porekla, stavlja žene često u nemoguće situacije, primoravajući ih da usvoje nove strategije za podršku sebi, a ove nove strategije života mogu povećati rizik po njihovu sigurnost i mentalno zdravlje. Svaka promena u životu, a posebno promena rutine, običaja, kao i očekivanog ponašanja ljudi koji su oko nas predstavlja izvor stresa i frustracije. Kod lica koja su prisilno napustila svoj dom, ovaj strah je još izraženiji. Osećaj dezorijentacije i nerazumevanje novog načina života, stavova i društvenih normi kao i prilagođavanje ovim promenama naziva se kulturološkim šokom. Posledice kulturološkog šoka su brojne, a među najtežim je svakako depresija . Ona ne pogađa samo pojedinca već utiče na njegovu bližu okolinu, prvenstveno porodicu.\nSvestan potreba koje postoje i u želji da pruži neposrednu pomoć i podršku, a na osnovu dugogodišnje uspešne saradnje sa kompanijom “Coca Cola” / „Koka Kola“koja je našoj organizaciji pružila izuzetnu pomoć u vanrednoj situaciji 2014.godine i u migrantskoj krizi 2015. i 2016.godine, Crveni krst Beograda aplicirao je u septembru 2017.godine za sredstva kod Fondacije “Coca Cola”/„Koka-Kola“. Prepoznajući značaj koji će realizacija projektnih zadataka imati za žene migrantkinje u Srbiji Fondacija “Coca Cola”/„Koka-Kola“ donosi odluku da finansijski podrži realizaciju projekta „Osnaživanje žena migranata“ sa čijom se realizacijom počelo 01.decembra 2017.godine.\nZa potrebe projekta osmišljene su i realizovane sledeće radionice: interkulturalne radionice, socijalne orijentacije, zdravstvene edukacije, obuka iz prve pomoći, okupaciono-radnu terapiju, učenje engleskog jezika i obuku za zanate. Crveni krst Beograda kao nosilac projektnih aktivnosti ,u saradnji sa partnerskim organizacijama Crvenim krstom Šid i Crvenim krstom Kikinda, a uz podršku Ministarstva zdravlja RS i Komesarijata za izbeglice i migracije RS realizuje projektne aktivnosti u tri opštine, odnosno četiri centra u našoj zemlji.


Olimpijakos evropski prvak posle dramatične pobede nad CSKA – Nadlanu.com\nOlimpijakos evropski prvak posle dramatične pobede nad CSKA\nObjavljeno 13. maja 2012. / 22:19:02\nISTANBUL, 13. maja 2012. (Beta) – Košarkaši Olimpijakosa postali su u nedelju evropski prvaci, pošto su u finalu završnog turnira Evrolige u Istanbulu posle velikog preokreta pobedili moskovski CSKA sa 62:61.\nOlimpijakos je tako osvojio svoju drugu evropsku titulu, prvu posle 15 godina. Atinske crveno-bele je tada, kao i večeras, vodio srpski trener Dušan Ivković.\nNajefikasniji u pobedničkom timu bio je Kostas Papanikolau sa 18 poena, dok je Vasilis Spanulis postigao 15. Pobednički koš dao je 0,7 sekundi pre kraja bio je Jorgos Printezis. CSKA je predvodio Miloš Teodosić sa 15 poena, dok je Nenad Krstić završio utakmicu sa 11 poena.\nRukometašice Budućnosti evropske prvakinje


Evropski Dan borbe protiv seksualne eksploatacije dece - Fondacija Tijana Jurić\nAutor Urednik\t Izmenjeno nov 18, 2020\nŠirom Evrope danas se obeležava Dan borbe protiv seksualne eksploatacije dece kako bi se pažnja javnosti usmerila na opasnosti i posledice jednog od najtežih oblika kršenja ljudskih prava.\nJedan od modernijih i sve češćih načina na koji predatori dolaze do žrtava je – internet. Broj žrtava naročito je porastao nakon pojave pandemije Korona virusa, jer su deca sve više vremena provodila onlajn. Fondacija Tijana Jurić se iz godine u godinu aktivno bori da digne svest, informiše i edukuje širu javnost kako bi osigurala bezbednije odrastanje za decu u Srbiji.\nŽrtve seksualne ekspoatacije mogu biti bilo kog pola, etničkog ili društveno-ekonomskog položaja, mogu biti mlađa deca, ali i adolescenti. Onlajn seksualna eksploatacija dece je trenutno najpopularnija, jer ne zahteva velike finansijske troškove i nosi nizak rizik od hapšenja, te je u velikoj meri profitabilna za počinioce. Procenjuje se da se od trgovine decom i njihovom ekspoatacijom godišnje zaradi više od 10 milijardi evra.\nRešavanje seksualne eksploatacije dece predstavlja veliki izazov zbog teškoća u hvatanju i krivičnom gonjenju počinilaca. Veoma je važno da podignemo svest da se ovaj težak oblik kriminala dešava svaki dan, ali i da utičemo na relevantne institucije da povećaju svoje napore u suzbijanju ovog fenomena.\nAmbasada Belgije je povodom Dana borbe protv seksualne eksploatacije pokrenula kampanju „Kažem STOP“ kako bi ohrabrila ljude da prijave slučajeve eksploatacije. Statistika pokazuje da 85% ljudi kaže da bi prijavili slučaj seksualnog iskorišćavanja deteta, a samo 14% to zaista i uradi. Naglašavamo da je svaka prijava je važna, i svi zajedno možemo sprečiti buduće zlostavljanje dece i mladih.\nbezbedan internetbezbedna upotreba internetabezbednost decebezbednost i odgovornosttrgovina decomtrgovina ljudima\nUrednik\t feb 17, 2021 0\nOd početka godine od prevelike doze lekova strada\nInstagram post 17916172063584717\nFondacija Tijana Jurić i Telenor fondacija su pov\nDragi prijatelji, Naš stručni žiri je odabrao\nSutra u 10h možete uživo pratiti predavanje Igor


MIHAJLOVIĆ: Elektronske građevinske dozvole od 1. januara 2016. - Edukaplus\nMIHAJLOVIĆ: Elektronske građevinske dozvole od 1. januara 2016.\nZorana Mihajlović Potpredsednica vlade i ministarka građevinarstva, saobraćaja i infrastrukture Zorana Mihajlović obišla je danas NALED-ov pozivni centar za podršku primeni Zakona o planiranju i izgradnji i tom prilikom istakla da je veoma zadovoljna dosadašnjom primenom ovog propisa.\n– Ponosna sam što smo, zajedno sa NALED-om i USAID-om, organizovali ovakav kol centar, jer je to jedan od odličnih načina da se pokaže kako zakon može da se implementira i kako može svaka lokalna samouprava da ga primenjuje – rekla je Mihajlović.\nOna je rekla da će kol centar raditi i od sledeće godine kada će, od 1. januara, početi da funkcioniše i izdavanje elektronske građevinske dozvole.\n– Imaćemo najbolji, najmoderniji i najbrži način izdavanja građevinskih dozvola, jer to zaista jeste uslov dolaska investitora, a govorim pre svega o elektronskoj građevinskoj dozvoli – poručila je Mihajlovićeva.\nOna je istakla da sve probleme na koje se nailazi u lokalnim samoupravama vezano za ovaj zakon ministarstvo pokušava da reši u saradnji sa NALED-om i USAID-om koji su „od početka pomagali i učestvovali u pripremi Zakona, podzakonskih akata“.\nDirektor NALED-ovog Tima za regulatornu reformu Jelena Bojović rekla je, nakon donošenja ovog propisa u decembru 2014, intenziviran rad na osiguravanju toga da lokalne samouprave primenjuju Zakon.\n– Kol centar je samo jedan od aktivnosti. Ministarstvo i Vlada Srbije su doneli odluku i akcioni plan kako da se Zakon potpuno primeni u narednih godinu, godinu i po dana, jedan od tih elemenata je i ovaj kol centar koji NALED i USAID imaju sreće da mogu da pruže podršku ministarstvu – rekla je Bojović.\nBojović je ukazala da će najveća korist kol centra biti kada krene u primenu softver za izdavanje elektronskih građevinskih dozvola, od 1. Januara, a tada se, kako je dodala, očekuje najviše pitanja.


Back PRIVREDA INSTITUCIJE Uspostavljena saradnja sa HGK-Županijskom komorom Otočac\nponedeljak, 16 decembar 2019 11:14\nSporazumom je dogovoreno da će obe komore, vodeći se interesima svojih članica s područja Ličko-senjske županije i AP Vojvodine, zajedničkim radom jačati dalju saradnju kako bi se unapredilo poslovanje između privrednih subjekata.\nKonferencija je bila prilika za razmenu iskustava, stvaranje partnerstava i raspravu o problematici koja obuhvata veštine i znanja potrebna ženama za napredovanje u modernom poslovnom okruženju. Konferencija promoviše uspešnost žena u preduzetništvu uz primere dobre prakse iz zemalja regiona.\nBilo je reči o mogućem uticaju na zakonski okvir koji reguliše prava žena, o različitim definicijama uspeha, kao i o neizbežnoj potrebi usklađivanja poslovnog i privatnog života- istakao je Mamić.\nPrema rečima organizatora, svrha održavanja konferencije je da na jednostavan i prihvatljiv način upozori šire poslovne i društvene krugove na posebnost preduzetništva žena i menadžmenta, na ograničenja i mogućnosti poboljšanja položaja poslovnih žena, kao i da podstakne i unaprede pronalaženje podsticajnih i delotvornih rešenja.\nFotografije: HGK-Županijska komora Otočac


Povećanje finansijske pomoći roditeljima dece koja idu u privatnu predškolsku ustanovu, Novi Sad - Peticije.online\nPeticija za povećanje finansijske pomoći roditeljima dece koja idu u privatnu predskolsku ustanovu na teritoriji grada Novog Sada.\nKako su državni vrtići radosno detinjstvo besplatni od 01.01.2020. Roditelji dece koja nisu upisana u RD žele da prikupe što više potpisa kako bi se refundacija koju dobijamo za našu decu koja idu u privatnu predškolsku ustanovu bila viša, jer trenutnih 8.000 ili 10.000 (zavisno od uzrasta deteta) koje dobijamo sada je prilično mala u odnosu na ekonosmku cenu državnog vrtića 30.000-40.000, kojom grad u celokupnom iznosu subvrncioniše Radosno detinjstvo. Naša subvencija je jedna od najnižih na teritoriji Republike Srbije.\nSandra Babić Kontaktirajte autora peticije\nPotpisivanjem, ovlašćujem Sandra Babić da preda moj potpis onima koji imaju moć odlučivanja po ovom pitanju.\nPromovišite peticiju "Povećanje finansijske pomoći roditeljima dece koja idu u privatnu predškolsku ustanovu, Novi Sad" na ovoj listi\nSve vreme 93 72


Bijela kuća uvela je ozbiljne restrikcije na distribuciju transkripta razgovora predsjednika Donalda Trampa sa stranim liderima, među kojima su i ruski predsjednik Vladimir Putin i saudijski princ Mohamed bin Salman, rekao je neimenovani bivši zvaničnik Bijele kuće.\nSadržaji razgovora sa Putinom i Bin Salmanom nisu poznati, ali jesu Trampove kontroverzne veze sa dvojicom lidera, uzimajući u obzir navodne ruske napade na američke izbore 2016. i kršenja ljudskih prava od strane Saudijske Arabije i ubistva novinara Džamala Kašogija, prenosi Glas Amerike.\nBivši zvaničnik Bijele kuće takođe tvrdi da su sakriveni čak i neki transkripti Trampovih razvovora sa saveznicima, zbog povjerljivih informacija.\nBijela kuća nije potvrdila ove navode.\nI anonimni uzbunjivač je u svojoj prijavi koja se tiče razgovora Donalda Trampa i predsjednika Ukrajine Volodimira Zelenskog, zbog koje su demokrate u Kongresu pokrenule proceduru opoziva, naveo da je Bijela kuća pokušala da “zaključa” transkript razgovora dvojice predsjednika tako što ga je čuvala na serveru namijenjenom za čuvanje povjerljivih informacija, kome pristup ima malo ljudi.\nBivši zvaničnik Bijele kuće, prenosi AP, tvrdi da su sakriveni i drugi pozivi kako bi se umanjila šansa da procure u javnost, ali da to nije učinjeno zbog neprimjerenih sadržaja razgovora.\nTranskripti razgovora Trampa sa stranim liderima i ranije su “curili” iz Bijele kuće, a posebno skandalozni bili su razgovori sa predsjednikom Meksika o zidu i australijskim liderima o politici azila Obamine administracije.\nSažeci poziva bili su prosljeđivani nadležnima u Bijeloj kući, Stejt departmentu i drugim agencijama.\nTrampov najbliži saradnik dobio sudski poziv


Nikolić kod Dodika : Političko licemjerstvo i pothranjivanje ambicija da možda još uvijek nije sve završeno | Kliker.info\nNikolić kod Dodika : Političko licemjerstvo i pothranjivanje ambicija da možda još uvijek nije sve završeno\nKako navodi Bakir Izetbegović, član Predsjedništva BiH, Nikolić može da ode u Banjaluku, jer je posjeta najavljena i u sklopu specijalnih veza Republike Srpske i Srbije, ali:„Bolje bi bilo da je došao prvo u Sarajevo. Bolje bi bilo da nije dao neke izjave o Srebrenici. Bolje bi bilo da nije dao neke izjave o Bosni i Hercegovini. To bi bio put za oporavak odnosa između Srbije i BiH nakon svega što je Srbija učinila u BiH. Jedan predsjednik koji bi to imao u vidu i koji bi vodio jednu politiku koja je drugačija od ove koje vodi sad i slao drugačije poruke bi bila bolja stvar i za Srbiju i za BiH. Ja se nadam da će gospodin Nikolić promijeniti odnos prema BiH, da će promijeniti svoj vokabular u odnosu na nju i da ćemo graditi neke odnose koji će biti na onome što je trasirao svojedobno predsjednik Tadić“, kaže Izetbegović.\nIzetbegovićev komentar Nikolić je obrazložio time kako ga niko u Sarajevo nije zvao, iako je spreman doći:„Tako da ne stoji saradnja između BiH i Srbije. Stoji saradnja između gospodina Izetbegovića i Tomislava Nikolića, ali ja je nisam zaustavio“, rekao je Nikolić.Iako ga niko od novinara nije pitao da da komentar na Izetbegovićevu ocjenu Nikolićeve posjete, Milorad Dodik, predsjednik Republike Srpske, dao je svoj sud:„Što se tiče Izetebegovića, on ne predstavlja BiH u ovom slučaju. On je samo puki predstavnik bošnjačkog političkog naroda i ne govori u ime nas, i nije mogao da govori u ime nas, i treba ga tretirati samo kao predstavnika bošnjačkog naroda koji ga je birao“, naveo je Dodik.\nNikolićeva posjeta bosanskohercegovačkom entitetu Republici Srpskoj, za bh. analitičare nije nikakva novost.Vehid Šehić, kopredsjedavajući Igmanske inicijative, za naš radio kaže kako je prva zvanična posjeta Tomislava Nikolića Banjaluci, a ne Sarajevu, jedna vrsta političkog licemjerstva, jer, ukoliko želi dobrosusjedske odnose, kako navodi Šehić, Nikolić je prvo trebao posjetiti glavni grad Bosne i Hercegovine. Istovremeno, kaže Šehić, Nikolićeva posjeta bosanskohercegovačkom entitetu Republici Srpskoj, može dovesti u sumnju njegov odnos prema državi Bosni i Hercegovini: „Političari u Beogradu zaboravljaju da je RS entitet BiH u kojem ravnopravno žive sva tri naroda, kao i Federacija, pa ne može se o interesu srpskog naroda voditi računa samo o onim koji žive u RS, a ne voditi računa o onim koji žive u Federaciji. To pokazuje i političku nezrelost određenih političkih lidera u Srbiji.“\nZa profesora na Sveučilištu u Mostaru Slavu Kukića, Nikolićeva posjeta Banjaluci, a ne Sarajevu, ukazuje na staru praksu srbijanskih zvaničnika da se na Republiku Srpsku pokušava gledati kao na zaseban državni entitet, nezavisan od Bosne i Hercegovine. Prema njegovim riječima, ništa drugo se nije ni moglo očekivati od sljedbenika Šešeljeve političke filozofije:„To je praksa kojom će oni pokušavati amortizirati frustracije srbijanskog biračkog tijela zbog onoga što se neumitno događa, i što će se dalje događati na Kosovu, kako bi zadržali nadu da svi ratovi još uvijek nisu izgubljeni“, kaže Kukić.\nNa naše pitanje da li bi se bosanskohercegovački politički odnosi relaksirali da se Srbija ne miješa u unutrašnje stvari BiH, kao što je to učinila Hrvatska, Kukić odgovara:„Bosna i Hercegovina funkcionira sa Zagrebom i Beogradom po principu spojenih sudova. To drugim riječima znači da jedna vrsta vjetrova iz Beograda i Zagreba stimulira jednu vrstu političke konfiguracije u Bosni i Hercegovini, druga vrsta vjetrova stimulira potpuno drugu konfiguraciju političkih odnosa unutar BiH. Prema tome, eksplicitno naglašavanje iz Beograda i Zagreba da je Srbima i Hrvatima u Bosni i Hercegovini glavni grad Sarajevo, i da svoju budućnost trebaju tražiti u Sarajevu zajedno sa Bošnjacima i svim drugim građanima Bosne i Hercegovine, je pozitivna motivacija da se i Dodik i Čović i sva ostala kompanija okrenu ka građenju svoje države sa svima onima koji tu državu mogu graditi. Isto tako, podgrijavanje ambicija velikodržavnih iz Zagreba i Beograda ovdje, sasvim izvjesno, djeluje destruktivno i pothranjuje ambicije da možda još uvijek nije sve završeno.“ (Kliker.info-RSE)


12. februar 2016. Učesnici 24. sastanka Ekonomskog kokusa\nPotpredsednica Vlade i ministarka državne uprave i lokalne samouprave Kori Udovički, govoreći o Nacrtu zakona istakla je da je jedan od ciljeva izrade Nacrta bio da se, između ostalog, demistifikuju plate u javnom sektoru. U procesu sagledavanja, odnosno, izrade kataloga radnih mesta i zvanja, ustanovljeno je da plate i nisu baš toliko različite, ali da sistem mora da bude transparentniji. Ovim Nacrtom propisuje se njegova transparentnost i principi uređenja javne uprave, dodala je Udovički.\nOna je podsetila da javna preduzeća nisu izuzeta iz Nacrta zakona, ona mu jednostavno ne pripadaju, jer je ovo Nacrt zakona za državnu upravu. Takođe, slično je i sa Narodnom bankom Srbije, koja po međunarodnim klasifikacijama spada u javni korporativni sektor, podvukla je Udovički.\nDržavni sekretar Ministarstva državne uprave i lokalne samouprave Dražen Maravić predstavio je novine koje Nacrt zakona donosi, a koje se odnose na preračun plata na jedinstvenu osnovicu kako bi bile uporedive, donošenje posebnih zakona kojima će se regulisati radno-pravni status, plate i druga primanja, utvrđivanje radnih mesta u javnoj upravi i pripremanje kataloga radnih mesta u celoj opštoj upravi. Takođe, oni državni organi koji zvanja, položaje i radna mesta utvrđuju posebnim zakonima, to pravo zadržavaju, a plate funkcionera koji rukovode organom će biti najmanje 10 odsto više od najviše plate državnog službenika u organu, dodao je Maravić. Osnovna plata će se utvrđivati prema osnovici i matrici raspona, u koju će se sva zvanja i radna mesta uklopiti, a sa primenom će se početi od budžeta za 2017. godinu. Nacrt pretpostavlja osnovne principe po kojima deo plate mora da zavisi od učinka, što će biti deo posebnog zakona kojim će se odrediti njegovo merenje, podsetio je Maravić. Takođe, deo plate ostaje i minuli rad, kao i dodaci na platu koji će biti isti za sve u sistemu, kao što su rad noću, rad za vreme državnog praznika i drugo.\nNakon prezentacije, članovi Ekonomskog kokusa, NALED-a i predstavnici lokalnih samouprava iz Šapca, Pećinaca, Aranđelovca i Čačka, razmenili su mišljenja o predloženim rešenjima sa predstavnicima Ministarstva državne uprave i lokalne samouprave. Razgovaralo se o posebnim zakonima koji će približnije urediti ovu oblast, uređenju plata u javnim preduzećima, minulom radu kao sastavnom delu plate i usklađenosti ovog dela Nacrta zakona sa Zakonom o radu, i drugo.


Večeras, 10. 12. 2015. u Velikoj sali Centra za kulturu u Tivtu, sa početkom u 20 časova, biće izvedena pozorišna predstava “Hotline”, Akademije 28 iz Beograda.\nPredstava je rađena po tekstu Nemanje Janičića i Igora Damnjanovića, a u režiji Igora Damnjanovića.\nPredstava "Život je čudo" u Tivtu\nPredstava pozorišta Rugantino iz Zagreba "Život je čudo" govori o umjeću radovanja životu. Njen junak samo je na prvi pogled sit svega, on je zapravo gladan, on hoće još, njegov apetit samo raste, on želi i dalje svjedočiti čudu života. A možete je pogledati 09. avgusta u Atrijumu ljetnjikovca Buća sa početkom u 21h.\n"Providenca" na Purgatorijama\nU petak, 7. avgusta u Velikoj sali Centra za kulturu Tivat, sa početkom u 21h, biće izvedena pozorišna predstava "Providenca".\nPredstava je rađena po tekstu Stevana Koprivice, a u režiji Egona Savina.\nPredstava "Mobitel" na Purgatorijama\nKazalište Moruzgova iz Zagreba izvodi predstavu "Mobitel" po tekstu Sergi Belbela i u režiji Krešimira Dolenčića.\nVikend festivala Purgatorija\nU galerijskom prostoru srednjovjekovnog kompleksa Buća, od subote 01.08. od 21 sat, posjetioci će biti u prilici da pogledaju izložbu slika Ljubomira Popadića, umjetnika koji živi i radi u Tivtu.\n"Hasanaginica" na Purgatorijama\nNakon premijere, koja je održana 15.jula i reprize održane 16.jula, predstava „Hasanaginica“ je ponovo na sceni ljetnjikovca Buća i biće održana u četvrtak 30.jula u 21:30.\n"Filomena Marturano" u atrijumu ljetnjikovca Buća\nPredstava „Filomena Marturano", rađena u koprodukciji Centra za kulturu Tivat i Gradskog pozorišta iz Podgorice, biće odigrana sjutra s početkom u 21 i 30 u atrijumu ljetnjikovca Buća.


» Podrška najslabijima da nastave poslovanje i posle krize\nTo se pre svega odnosi na stratape, preduzetnike i male kompanije koje ili još uvek zavise od spoljnih izvora finansiranja ili nemaju nikakve finansijke rezerve da bi izdržale ovakve krizne situacije. Prema istraživanju inicijative „Digitalna Srbija“ 46% domaćih startapa prepoznaje negativan uticaj pandemije na svoje poslovanje, dok 38 odsto još ne zna kakav će uticaj biti. Ipak, ima i onih koji veruju da pandemija neće negativno uticati na njihove prihode ili da će ostvariti rast. Ono što ipak budi nadu jeste brzina i moć prilagodljivosti na novonastale okolnosti koju su pokazale mnoge male firme i preduzetnici. Oni koji su imali i namanju mogućnost, preorjentisali su se na digitalno poslovanje, uveli dostavu kao uobičajenu ponudu i trude se da nastave sa radom.\nBrzom reakcijom u vreme krize u Srbiji se mogu pohvaliti i biznis inkubatori i njihovi stanari, koji su se priključili grupi Vizionari Srbije i na 3D štampačima, od kojih su neki nabavljeni uz podršku Evropske unije, počeli da proizvode vizire za zdravstvene radnike i iznedrili još nekoliko inovativnih ideja za borbu protiv ove i sličnih pandemija u budućnosti. Biznis inkubatori, kao mesto u kome se ’rastu’ startapi, preduzetnici i frilenseri, trude se da u vremenu krize pruže još veću podršku svojim stanarima i pomognu njihov opstanak.\nBrzom reakcijom Evropske unije, kroz EUBID projekat, stanari biznis inkubatora već mesec dana putem onlajn obuke kroz vebinare dobijaju informacije, savete i konkretne ideje na koji način da se održe poslovanje. Džemil Dupljak bavi se razvojem softvera u oblsti informacionih sistema, a istovremeno je i projektni menadžer IT inkubatora Centar NIT iz Novog Pazara.\n„Od strane projekta EUBID – Podrška Evropske unije razvoju biznis inkubatora naš inkubator je prepoznat kao značajan potencijal za razvoj startapova i preduzetnika u Sandžaku i zbog toga dobija veliku podršku. Projekat je organizovao seriju vebinara na različite teme, veoma korisne za nas, mlade preduzetnike koji tek ulazimo u svet biznisa“, kaže Džemil.\nAnalizom stanja ekosistema poslovne inkubacije u Srbiji EUBID projekat došao je do podataka da postoji 40 finkcionalnih inkubatora u kojima se razvijaju preduzeća čija je dominantna delatnost iz oblasti informacionih tehnologija i kreativne digitalne industrije.\nPribližno 60% korisnika usluga inkubatora bilo da su u pitanju inovativna preduzeća ili samozaposlena lica (kao npr. frilenseri) pripadaju navedenim delatnostima i koncentrisani su uglavnom u velikim gradovima – Beogradu, Nišu i Novom Sadu. S druge strane, u manjim gradovima usluge inkubatora koriste i početnici u poslovanju u oblasti prerade drveta i proizvodnje nameštaja, proizvodnje alata, zanatskih i uslužnih delatnosti.


Lajčak: Crna Gora će ući u EU i NATO i prije nego što se očekuje | EUME\nNaslovnica Info Press info Lajčak: Crna Gora će ući u EU i NATO i prije nego...\nLajčak: Crna Gora će ući u EU i NATO i prije nego što se očekuje\nCrna Gora će ući u Evropsku uniju (EU) i NATO i prije nego što se očekuje jer je za kratko vrijeme mnogo postigla na putu integracija, rekao je potpredsjednik Vlade i ministar vanjskih poslova Slovačke, Miroslav Lajčak.\nU intervjuu za Televiziju Crne Gore, on je kazao da danas niko ne moze da ospori rezultate koje je Crna Gora, za kratko vrijeme, postila na putu ka članstvu u EU i NATO-u.\n“Devet godina u životu jedne države praktično ništa ne znači i to kažem kao predstavnik države koja je stara 22 godine”, rekao je Lajčak.\nPrema njegovim riječima, država poput Crne Gore ili Slovačke ne može sama da garantuje bezbjednost samostalno i to bi bilo mnogo skuplje i nemoguće.\n“To je i političko pitanje jer je NATO političko-bezbjednosna organizacija koja je izgrađena na sistemu vrijednosti. Ako ih dijelite, onda ste pozvani da uđete u NATO i to je signal za partnere i investitore da ste stabilna i pouzdana država”, naveo je Lajčak.\nOn je podsjetio da se, prilikom odluke o pozivu za NATO u obzir uzima niz faktora, i unutrašnjih i spoljnih.\n“Ne treba da se spekuliše o faktorima na koje ne možemo da utičemo već da se fokusiramo sto odsto na ono što je naša odgovornost”, poručio je Lajčak.


Epson najavljuje svoj prvi A4 sublimacioni štampač - SureColor SC-F100 • Print Magazin\nEpson najavljuje svoj prvi A4 sublimacioni štampač – SureColor SC-F100\nZa male kompanije i startup-ove koji žele da prošire svoju ponudu proizvoda u sektor promotivne robe, Epson najavljuje lansiranje modela SureColor SC-F100.\nUz veličinu koja odgovara A4 desktop štampačima, ovaj sublimacioni štampač je savršen za proizvodnju promotivne i personalizovane robe kao što su šolje, privesci za ključeve, maske za telefone i druge sitnice, naročito kada je dostupan prostor na radnom stolu od velikog značaja. Takođe zadovoljava i potrebe proizvođača tekstila koji žele da kreiraju proizvode po meri kao što su kačketi, kecelje, trake za ključeve i mali jastuci.\nSC-F100 nudi malim firmama brzu proizvodnju i niske ukupne troškove vlasništva (TCO) I ne zahteva specijalno znanje za postavljanje, rad ili održavanje. Bočice sa mastilom od 140 ml pružaju jeftiniju alternativu mastilima na bazi kertridža. SC-F100 je deo Epsonovog kompletnog i pouzdanog rešenja za štampu, koje uključuje mastilo, uređaje i papir, a svi su oni dizajnirani za neometani zajednički rad.\n„Nadovezujući se na izuzetno uspešan SC-F500 koji smo lansirali 2019. godine, SC-F100 je sjajan novi dodatak Epsonovoj liniji za sublimaciju boje. Omogućiće većem broju preduzeća da se prošire na sve popularnije tržište promotivne robe. Korisnici ne moraju biti stručnjaci za upravljanje štampačem – zadaci za štampu mogu se slati putem wi-fi mreže pomoću Epsonovog namenskog upravljačkog programa. Sa novom Epson Cloud Solution PORT platformom, takođe omogućenom, korisnici mogu pripaziti na troškove štampanja i pratiti upotrebu tokom vremena,” rekla je Ana Bajagić, marketing menadžer za Balkan u kompaniji Epson.\nBočice sa mastilom 140 ml koje se mogu ponovo puniti


Astra ecoFlex i Start/Stop sistem\nOpel Astra 1.3 CDTI ecoFlex sada je u ponudi sa Start/stop tehnologijom koja "smanjuje emisiju ugljen-dioksida i utiče na ekonomičnost automobila".Kako kažu iz Opela, sa ovom tehnologijom nova Astra smanjeno emituje CO2, umesto 109 sada je to 104 g/km, i manje troši gorivo - umesto 4,1 litar, sada je to 3,9 litara na 100 pređenih kilometara.\nDetroitska premijera: Audi A6 2012\nAudi A6 "prošetao" se severnoameričkim salonom, a Audijevi šefovi već su mu pripisali etiketu "budućeg najuspešnijeg sedana u istoriji".Rupert Stadler, izvršni direktor nemačke autokompanije, izjavio je: "Novi A6 ima potencijala da postane najuspešniji poslovni sedan u istoriji".\nOpel pokreće izvoz u Australiju\nOpel planira da uđe na australijsko tržište 2012. godine. Modeli koji će tom prilikom biti u ponudi su: Insignia, Astra i Corsa.Nik Rajli, Opelov izvršni direktor, izjavio je na Salonu automobila u Detroitu: “Ovaj korak je važan deo naše međunarodne strategije za proširenje.\nBMW: Najprodavaniji modeli Serije 5\nIz BMW Grupe stiže vest da je prodaja BMW, MINI i Rolls-Royce automobila povećana za 13,6 odsto u odnosu na 2009. godinu, dostigavši ukupan broj od 1.461.166 prodatih vozila.U decembru 2010. zabeležena je prodaja 141.358 vozila, što predstavlja rast od 14,2% u odnosu na isti mesec 2009. godine. "Zahvaljujući ovim rezultatima, BMW Grupa je učvrstila lidersku poziciju u prodaji automobila, u premium segmentu", kaže Ian Robertson jedan od direktora BMW grupe.\nAudi A1 konačno sa pogonom Quattro\nNajmanji Audijev model A1 uskoro više neće biti i jedini u ponudi ingolstadtskog proizvođača bez pogona Quattro.Audi nas je obvestio da neoznačeni prototipni model već niže kilometre na hladnom testiranju u Montrealu, ali nemački proizvođač zasad nije objavio datum kada ćemo automobil moći da vidimo u salonima.\nRenault: Novi prodajni rekord\nIz grupacije Renault saopštavaju da su u 2010. godini postigli novi prodajni rekord.Isporučeno je ukupno 2,6 miliona vozila, odnosno 14 odsto više nego u 2009. godini.\nDržavljanin Srbije vozio 240 na sat\nJedan državljanin Srbije kažnjen je u Hrvatskoj jer je na autoputu kroz tu zemlju vozio brzinom većom od 240 kilometara na sat.Mercedes beogradskih registracija, koji je brzinom većom od 240 kilometara na sat vozio jedan državljanin Srbije, zaustavljen je na autoputu Zagreb-Lipovac, kod Babine Grede.\nChevrolet Volt, hibridni električni automobil s punjenjem na utičnicu, kome je namenjena središnja uloga u oporavku General Motorsa, 10. januara je na Salonu u Detroitu proglašen autom godine u Severnoj Americi za 2011.Volt, koji je već osvojio nagrade "Zelenog auta godine 2011" i auta godine magazina Motor Trend, na izboru u Detroitu je iza sebe ostavio Nissan Leaf na drugom mestu i Hyundai Sonatu na trećem.\nBezolovni benzin sada 135 dinara\nGorivo na pumpama u Srbiji počelo je da poskupljuje odmah posle Božića, jer je država od 1. januara povećala akcize. NIS još nije izašao sa novim cenovnicima.Trgovcima je od početka godine dozvoljeno da sami formiraju cene, pa se cenovnici razlikuju. Poskupljenje se odrazilo najviše na evrodizel, koji sada košta oko 124 dinara, i evropremijum BMB 95, kome cena ide i do 134,9 dinara. Novu cenu dobio je i dizel D2, koji na pumpama košta oko 112,9 dinara.\nNiže cene automobila od 10. januara\nCene automobila u Srbiji i dalje su na prošlogodišnjem nivou, ili su neznatno niže, iako je od 1. januara 2011. carina za uvoz putničkih vozila iz Evropske unije snižena sa 7,5 i 8,8 odsto na pet i 6,9 odsto, u zavisnosti od kategorije vozila.Trgovci automobilima rekli su da se novi cenovnici sa "malo nižim cenama" očekuju posle praznika, počev od 10. januara.


Apel Beograđanima: Ne bacajte žar u kontejnere! - Dan u Beogradu\nNaslovna » BG servis » Apel Beograđanima: Ne bacajte žar u kontejnere!\nAh Neša 22. januar 2020. BG servis Postavite komentar\nUpravo to je najčešći uzrok izazivanja vatre u sudovima za odlaganje otpada.\n„Vatra veoma brzo može zahvatiti kompletan sadržaj sudova za otpad, što ne samo da može prouzrokovati njihovo uništavanje već i da ugrozi i bezbednost građana. Najčešće se tokom grejne sezone i nemarnog paljenja sudova za odlaganje smeća uništi više stotina kontejnera i korpica za smeće postavljenih na ulicama Beograda, a šteta se meri u stotinama hiljada dinara. Pored materijalne štete, postoji i velika opasnost da se plamen raširi na okolno rastinje ili automobile parkirane u blizini kontejnera tako da je ugrožena i bezbednost prolaznika“, navedeno je u saopštenju.\nBeograđani koji stanuju u naseljima sa individualnom gradnjom i vlasnici su PVC kanti za odlaganje smeća, takođe, ne bi trebali da odlažu žar i nedovoljno ohlađeni pepeo u te kante, jer se vrlo brzo unište i predstavljaju opasnost, te mogu izazvati i veći požar.\nIz „Čistoće“ su apelovali na sugrađane da u kontejnere i PVC kante za smeće bacaju isključivo ugašen i dobro ohlađen pepeo, a ne žar.\nTakođe, građani moraju biti obazrivi i sa odlaganjem drugog potencijalno opasnog otpada, jer samo jedan upaljeni pikavac od cigarete može da napravi veliku štetu.\n„Gradska čistoća“ je podsetila da su sudovi za odlaganje smeća gradski inventar, koji je ujedno i svojina svih građana, te zajedno treba da se potrudimo i da ga očuvamo. (danubeogradu.rs)\nTagoviapel bg servis gradska čistoća kontejneri zima u beogradu\nPrethodni Bioskopski repertoari (23-29. januar 2020)\nSledeći 42. Međunarodni beogradski sajam turizma: Dobrodošli!


Instagram radi na funkciji koja omogućava korisnicima da odgovaraju na priče glasovnim porukama i slikama\nPočetnaVestiSoftware/WebInternetInstagram radi na funkciji koja omogućava korisnicima da odgovaraju na priče glasovnim porukama i slikama\n28.03.2022 16:08 | 0 Software/Web\nInstagram navodno radi na funkciji koja će omogućiti korisnicima da odgovaraju na priče glasovnim porukama i slikama, prema detaljima koje deli alat za praćenje funkcija. Društvena platforma za deljenje slika i video snimaka je nedavno dodala podršku za priče sa lajkom, što bi korisnicima poslalo reakciju umesto poruke u prijemnom sandučetu. Iako kompanija tek treba da otkrije bilo kakve detalje o funkciji koja je trenutno u razvoju, nedavno je uvela novu funkciju označavanja proizvoda za korisnike u SAD, koja je ranije bila ekskluzivna za poslovne naloge i naloge kreatora na platformi.\nDruštvena mreža u vlasništvu Meta sada radi na novoj funkciji koja može omogućiti korisnicima da odgovore na priče svojim glasom ili slikom, kako je tokom vikenda primetio popularni programer aplikacija Alesandro Paluci. Ikona mikrofona i ikona slike su prikazane na snimak ekrana interfejsa za reagovanje na Instagram priču, koji je verovatno otkriven obrnutim inženjeringom aplikacije. Snimak ekrana ne otkriva da li je ova funkcija primećena na iOS ili Android verziji aplikacije.\nOdgovaranje pomoću glasovnih poruka može biti korisno za korisnike koji žele brzo da odgovore na poruku bez da je otkucaju. Ovo bi moglo skratiti proces dodirivanja profila korisnika na vrhu njegove priče, a zatim dodirivanja dugmeta Poruka na svom profilu u kako biste poslali glasovnu poruku ili sliku nakon pregleda priče, javlja NDTV.\nKorisnici trenutno mogu da odgovore na priče sa jednim od osam emodžija „Brze reakcije“, tekstualnom porukom ili GIF odgovorom. Paluci je 25. marta otkrio da Instagram takođe radi na mogućnosti da se lajkuju priče na desktopu, nakon što je nedavno objavio funkciju na iOS-u i Android-u. Međutim, vredi napomenuti da neće sve funkcije u razvoju, kao što je mogućnost odgovaranja na priče glasovnim porukama i slikama, na kraju biti objavljene. Instagram tek treba da otkrije bilo kakve detalje funkcije primećene u razvoj za mobilnu verziju aplikacije.\nNajavljena usluga pretplate na GTA+ za GTA Online na PS5 i Xbox Series S/X\nUživo fotografije Motorola Frontier potvrđuju njegovu primarnu kameru super visoke rezolucije


Dačić: Problemi u Crnoj Gori ne dolaze iz Srbije\nBy Newsroom / Објављено на: January 29, 2020\nSrbija će recipročno odgovoriti na sve akcije Podgorice, izjavio je ministar spoljnih poslova Ivica Dačić, komentarišući sastanak predsednika Srbije Aleksandra Vučića o pogoršanju situacije u regionu, a posebno u Crnoj Gori.\nDačić je rekao novinarima da je sastanak sazvan nakon incidenta u Podgorici, za koji se sumnja da je ima nacionalističke uzroke.\n“Analizirali smo situaciju na tom sastanku, nadležni državni organi su se obratili crnogorskim vlastima radi informacije o incidentu, kako bi utvrdili da li se radi o nacionalističkom incidentu ili su motivi bili etnički ili je to bilo nasilje nad Srbima, jer ne mislim da je ovaj mladić mogao sam da ugrozi desetine ili stotine ljudi ukoliko podigne tri prsta,” rekao je Dačić.\nGovoreći o recipročnim merama, šef srpske diplomatije rekao je da je Ministarstvo spoljnih poslova odbilo da “broj dva” crnogorske ambasade u Beogradu – ministrov savetnik – prisustvuje sastancima sa državnim institucijama.\n“Ako neko misli da Srbija neće reagovati, predstoji mu još jedna stvar”, rekao je Dačić, pojasnivši da će sve biti provedeno kroz diplomatiju. Takođe je napomenuo da je u najboljem interesu Srbije da se situacija smiri, a ne da eskalira.\n“Zbog toga u miru pozivamo sve, pozivamo crnogorske vlasti da razgovaraju sa svojim građanima, a ne sa nama, sa njihovom Crkvom, koja je većinska u Crnoj Gori“, rekao je Dačić.\nPrema njegovim riječima, probleme u Crnoj Gori ne stvara Srbija, već naprotiv, oni su ublaženi uravnoteženim reakcijama beogradskih vlasti. On ističe da za probleme koji nastaju u toj zemlji odgovornost leži na Crnoj Gori; dijalog se mora održati, a problemi za koje on kaže da su od vitalnog interesa za Srbiju treba da se reše mirnim putem.\nUopšte ne osporavamo status Crne Gore, ali antisrpske akcije Crne Gore ne mogu biti dočekane aplauzom u Beogradu – rekao je i dodao da Srbija čvrsto stoji iza interesa i prava srpskog naroda koji živi u Crnoj Gori./ibna


Borrell: Ubrzo imenovanje specijalnog predstavnika EU za dijalog Srbije i Kosova\nVisoki predstavnik Josep Borrell\nVisoki predstavnik Evropske unije za spoljnu politiku i bezbednost, Josep Borrell je obavestio predsednika Srbije Aleksandra Vučića, predsednika Kosova Hašima Thačija i premijera Kosova Albina Kurtija o namerama da ubrzo imenuje specijalnog predstavnika.\nPrema izdatom saopštenju iz Borellovog kabineta, šef evropske diplomatije je obavio odvojene telefonske razgovore sa Vučićem i Thačijem, kojom je prilikom istaknuo da ovo imenovanje "odražava važnost koju EU i on lično pridaju regionu i njegovoj stabilizaciji i napretku na putu ka EU".\nBorel: EU će angažovati specijalnog predstavnika za dijalog Srbije i Kosova\nU izdatom saopštenu stoji da će ova osoba biti specijalni predstavnik Evropske unije za dijalog između Srbije i Kosova i za Zapadni Balkan.\n"Josep Borrell podsetio je da je i dalje lično angažovan i snažno opredeljen da podrži evropsku perspektivu Zapadnog Balkana i da odigra svoju ulogu kao moderator dijaloga Beograda i Prištine", stoji u saopštenju.\nInače Jospeh Borell je u ponedeljak obavestio ministre inostranih poslova zemalja članica EU da namerava da imenuje osobu koja će se neposredno baviti regionom i dijalogom o normalizaciji odnosa između Kosova i Srbije.\nNajverovatnije do ovog imenovanja će doći u martu, na narednom ministarskom sastanku.\nDok je do sada bilo nejasno kakvu će funkciju imati ova osoba, u poslednjem saopštenju je istaknuto da će to biti specijalni predstavnika Evropske unije, a ne izaslanik EU. Dve funkcije se suštinski i institucionalno razlikuju: izaslanika može lično da imenuje samo šef evropske diplomatije.\nU ovom slučaju, kao specijalni predstavnik EU, za imenovanje ove osobe je potrebna saglasnost svih ministara EU, ova osoba postaje institucionalni deo sistema, i odgovara Savetu ministara EU.\nEU 'vaga' da li izaslanik za Zapadni Balkan ili samo za Kosovo i BiH


LSV | UDS: Naša politika je manifest potreba i nade običnih, pristojnih ljudi\nBeograd, 06. jun 2020 - Bojan Đurić, jedan od lidera Ujedinjene demokratske Srbije rekao je u Požarevcu da je politika UDS svojevrstan manifest običnog, pristojnog i poštenog sveta, građanina Srbije koji je za demokratske, evropske i građanske vrednosti u srpskoj politici. UDS će biti predstavnik politike koja i sluša i čuje ljude, a ne tretira ih kao brojeve u politici i na izborima.\n„Srbija se najzad budi, i glas običnog čoveka postaje ’vidljiv’ u ovoj kampanji za izbore 21. juna“, rekao je Đurić.\nDodao je da demokratske, građanske i evropske vrednosti za UDS znače Srbiju u kojoj se normalno razgovara, borbu za normalno plaćen posao, zemlju u kojoj se ljudi ne osećaju poniženo dok gledaju vesti, društvo iz koga ne beže preduzimljivi i sposobni. Takvu Srbiju sanja većina građanki i građana.\n„Ujedinjena demokratska Srbija se tome raduje zbog toga što je naša politika zapravo manifest običnog, normalnog građanina Srbije, onoga kojeg svakoga dana vidite oko sebe, a koji je za demokratske, evropske, građanske vrednosti u srpskoj politici“, rekao je Đurić.


Rukometašice Budućnosti protiv Bukurešta žele da pokažu napredak - Sportfem\nRukometašice Budućnosti protiv Bukurešta žele da pokažu napredak\n„Pokazale smo ekipni kvalitet u posljednjem meču koji smo odigrale protiv Rostova. Težimo tome da naša igra bude bolja iz dana u dan. U Ligi šampiona nema ekipe koja nije kvalitetna, kako pojedinačno, tako i timski, ali fokusirane smo na našu igru i zadatke koje pred nas postavlja stručni štab. Trudićemo se se da se predstavimo u najboljem svjetlu i u Bukureštu i očekujem lijep rukomet u duelu protiv odličnog protivnika“, kaže bek Ivana Mitrović.\n„Svaka igračica ima veću sigurnost nakon izdanja protiv Rostova prošlog vikenda. Odigrale smo veoma dobro, prvenstvo pametno i sigurno u napadu, nijesmo trošile lopte, a nadam se da ćemo tako nastaviti i u Bukureštu. Prije meča protiv Rostova agresivnost nije bila na potrebnom nivou, ali smo se u posljednjem duelu borile i svaka djevojka je pokazala želju za pobjedom. Vjerujem da ćemo to ponoviti i protiv Bukurešta“, kaže bek Nataša Ćorović.\nSrodni članciŽRK Budućnost\nRumunska liga: Remi u crnogorskom derbiju\nEma: Budućnost je tim za respekt


Ni pandemija neće spriječiti SAD da širi propagandu protiv Irana - SAHAR Balkan\nNi pandemija neće spriječiti SAD da širi propagandu protiv Irana\nMar 26, 2020 10:42 Europe/Sarajevo\nSaharTV – Iranski ministar vanjskih poslova, Mohamamd Džavad Zarif, osudio je američkog ministra Majka Pompea zbog nastavka propagande protiv Teherana, čak i za vrijeme kada je svijet zauzet borbom protiv smrtonosnog koronavirusa.\nZarif je na svom Twitteru napisao da ni pandemija neće zaustaviti Pompea u propagandi protiv Irana, nakon što je ovaj kazao da vlada iranskog predsjednika Hasan Rouhanija ne upravlja ispravno epidemijom virusa Covid-19.\n„Čovjek se pita da li je on sekretar države ili sekretar mržnje“ – dodao je Zarif u svojoj objavi.\nPompeove izjave dolaze u vremenu kada su se gotovo sve zemlje na svijetu fokusirale na suzbijanje koronavirusa, a borba Irana s virusom je posebno teška zbog ograničenja koja ovoj zemlji stvaraju ilegalne američke ekonomske sankcije.\nTokom prošle sedmice, povećan je broj poziva na međunarodnom nivou da SAD ukine sankcije Teheranu, kako bi lakše imao pristup medicinskoj opremi iz inostranstva.\nIpak, Iran je u velikoj mjeri nezavisan u proizvodnji lijekova i medicinske opreme, jer se dugi niz godina suočava s američkim sankcijama.\nPompeo je ustvardio da bi Rouhani „mogao bolje spašavati iranske građane ukoliko prihvati američku ponudu humanitarne pomoći“.\nIranski lideri odbacili su američku ponudu da navodno pomogne Iranu u borbi protiv koronavirusa, rekavši da je ona velika laž koja dolazi od zemlje koja je Iranu uvela najteže sankcije do sada.\nSvjetska zdravstvena organizacija ranije je pohvalila nastojanja Teherana da suzbije širenje epidemije, uprkos američkim sankcijama, rekavši da Teheran ima potrebne kapacitete da prevaziđe krizu.\nS druge strane, brojni izvještaji iz Sjedinjenih Američkih Država tvrde da ta zemlja nije u stanju da upravlja pandemijom, dok broj zaraženih enormno raste svakodnevno.\nJučer je objavljeno da je u roku od 24 sata zabilježeno preko 10 hiljada novozaraženih u nekoliko američkih saveznih država, što predstavlja rekord od početka pandemije koronavirusa.


Miki Đuričić juče je diskvalifikovan iz "Zadruge 4" zbog fizičkog napada na Vladimira Tomovića, a sada se pojavio novi snimak njihove tuče, druge po redu.\nNaime, nakon što je Miki u dnevnoj sobi napao Vladimira, zadrugari su uspeli na kratko da ih razdvoje. Međutim, sada se pojavio snimak na kome se vidi da je nakon nekoliko minuta u dvorištu došlo do nove tuče.\nObezbeđenje i zadrugari jedva su razdvojili Tomovića i Đuričića, a kako je to izgledalo pogledajte u videu. Miki je nakon toga diskvalifikovan iz rijalitija.


Социјални партнери о Програму економских реформи и Буџету Републике Српске - SAVEZ SINDIKATA REPUBLIKE SRPSKE\nNaslovnaAktuelnoSocijalni partneri o Programu ekonomskih reformi i Budžetu Republike Srpske\n07/12/2020 Aktuelno, Najave događaja, Savez sindikata RS, Sve vijesti\nDanas, 07.12.2020.godine, će se u prostorijama Republičkog inspektorata Republike Srpske, u sali za sastanke, održati posebna sjenica Ekonomsko socijalnog savjeta Republike Srpske.\nNa dnevnom redu su dva ključna dokumenta od posebnog značaja za Republiku Srpsku i sve radnike Republike Srpske , Budžet Republike Srpske za 2021.godinu i Program ekonomskih reformi za period 2021-2023.godinu.\nSavez sindikata Republike Srpske je učestvovao u kreiranju ova dva značajna dokumenta.\nPosebno nam je drago, da sve ono sto smo tražili i predlagali u Programu ekonomskih reformi Republike Srpske za period 2021-2023.godinu, je prihvaćno od stvrane Vlade Republike Srpske i sastavni je dio dokumenta Prijedlog ekonomskih reformi za period 2021-2023.godinu.\nKada je u pitanju Budžet Republike Srpske za 2021.godinu, stavke koje se tiču primanja zaposlenih u javnom sektoru u odnosu na Budžet iz 2020.godine, nisu se mijenjale.\nSvoje mišnjenje na ova dva dikumenta, danas će dati socijalni partneri, a već sutra, u utorak 8.12.2020.godine Vlada Republike Srpske će razmatrati, usvojiti i uputiti u skupštinsku proceduru Prijedlog programa ekonomskih reformi za period 2021-2023.godinu i Budžet za 2021.godinu.


Mr.Rabbit objavio novi singl sa koncerta u DOB-u\nPočetkom marta ove godine, alternativni hip-hop/fusion sastav Mr.Rabbit, održao je svoj prvi beogradski koncert u Domu omladine sa koga potiče "live" verzija pesme "Bulevar", koji predstavlja novi singl ove grupe.\nUdruženim snagama su sa valjevskom hip-hop ekipom „Tremendum“ i mnogim drugim gostima beogradskoj publici predstavili svoje najnovije ostvarenje. Album „Postmoderna Komedija je objavljen u oktobru prošle godine za beogradsku izdavačku kuću „Lampshade Media“.\nOvom prilikom, bend predstavlja i svoj poslednji snimak sa tog koncerta, koji je ujedno i novi singl sa novog albuma. U pitanju je nešto drukčija verzija devete pesme sa albuma koja nosi naslov „Bulevar“.Na bini im je gostovala Milica Petronijević, a bend je samu pesmu, kao i mnogo puta do sada, izveo na samom kraju koncerta.\nGovoreći o novom singlu, frontmen benda Aleksandar Danilović je rekao da im je mnogo žao što publika nije mogla da ih čuje nigde ovo leto, ali obećava uskoro nešto novo: „Na žalost je tako ispalo da ovo leto nismo bili u prilici da sviramo. Ali smo imali tu sreću da objektivom kamere zabeležimo atmosferu sa našeg poslednjeg koncerta. Hvala svima koji su bili na tom koncertu, a mi uskoro za sve spremamo nešto novo.“\nLive at DOB photo by Aleksandar Stojadinović\n,,Sreća celog sveta” -\nnovi spot grupe Mravi\nGrupa Mravi upravo je objavila videospot za novi singl "Sreća celog sveta", koji ujedno najavljuje album "Na ivici čovečanstva". Izlazak je planiran na proleće - i to u CD i LP izdanju.


Finalna koordinacijska konferencija za realizaciju bilateralne vježbe „Manjača 21“\nU skladu sa planom obuke komandi i jedinica OS BiH za 2021.godinu i bilateralnim sporazumom između MO BiH i MO Republike Srbije, u periodu od 25. do 26. augusta 2021. godine, u kasarni „Kozara“ u Banjaluci i kasarni „Mika Bosnić“ na Manjači, realizovana je Finalna koordinacijska konferencija (FCC) za vježbu „Manjača 21“, koju će na Glavnom poligonu za obuku OS BiH Manjača u mjesecu oktobru 2021.godine realizovati snage iz sastava OS BiH i Vojske Srbije.\nFinalna koordinacijska konferencija za vježbu „Manjača 21“ je organizovana sa cilјem da se analiziraju i potvrde rezultati, produkti, kao i zaklјučci sa Glavne planske konferencije (MPC), te definišu obaveze i razmjene odgovarajuće informacije neophodne za realizaciju zadataka do početka navedene vježbe.\nFinalna koordinacijska konferencija za vježbu „Manjača 21“ realizovana je kroz dva dana, pri čemu je Glavni tim za planiranje (CPT) prvi dan konferencije organizovao rad po sindikatima funkcionalnih područja u kasarni „Kozara“ u Banja Luci, da bi drugi dan na lokaciji kasarne „Mika Bosnić“ na Manjači realizovao prezentaciju produkata rada rukovodiocima procesa planiranja vježbe, nakon čega su isti dali zaklјučke i smjernice za dalјi rad.\nPomenutoj konferenciji prisustvovali su zamjenik načelnika ZŠ OS BiH za operacije generalmajor Ivica Jerkić sa saradnicima, komandant OK OS BiH generalmajor Radovan Ilić sa saradnicima, komandant 6.pbr brigadir Radovan Jović sa članovima komande, predstavnici 4.pbr, 5.pbr, brTP i br ZS i PZO, te predstavnici jedinica koje će učestvovati u pomenutoj vježbi. Ispred Ministarstva odbrane BiH konferenciji je prisustvovao brigadir Miroslav Šukalo, ispred KP OS BiH pukovnik Roberto Gašić i komandant KOiD-a brigadir Slaven Blavicki sa predstavnicima CBO. Tim Vojske Srbije predvodio je pukovnik Viktor Dobrić, a samoj konferenciji prisustvovao je i izaslanik odbrane Republike Srbije u BiH pukovnik Danko Štrbac. U ulozi posmatrača konferenciji su prisustvovali predstavnici savjetodavnog tima EUFOR-a pri 6.pbr, kao i predstavnici NATO Štaba Sarajevo.\nPoslije uvodnog obraćanja zamjenika načelnika ZŠ OS BiH za operacije generalmajora Ivice Jerkića, komandanta OK OS BiH generalmajora Radovana Ilića, te predstavnika Vojske Srbije pukovnika Viktora Dobrića, komandant 6.pbr brigadir Radovan Jović u ime domaćina svim prisutnima zaželio je dobrodošlicu i prisutne upoznao sa realizovanim aktivnostima u periodu između dvije konferencije, nakon čega se prešlo na rad po radnim grupama/sindikatima. Formirane radne grupe su na plenarnom zaklјučku konferencije prezentovali produkte rada koji se odnose na planiranje i organizaciju navedene vježbe.\nPrema ocjenama najviših zvaničnika, a prije svega generalmajora Radovana Ilića, brigadira Radovana Jovića, te predstavnika Vojske Srbije pukovnika Viktora Dobrića, ova konferencija je veoma uspješno realizovana što najbolјe pokazuju prezentovani produkti rada i zaklјučci sa konferencije. Takođe, oni su izrazili svoje duboko uvjerenje da će i sama vježba „Manjača 21“ biti uspješno realizovana. Pukovnik Viktor Dobrić, vođa tima Vojske Srbije, u svoje lično ime i ime tima, zahvalio se pripadnicima OS BiH se na profesionalnom odnosu i ukazanom gostoprimstvu.\nO 6. PBR


Radio Novi Grad - BORAČKA ORAGNIZACIJA NOVI GRAD : SAOPŠTENJE ZA JAVNOST\n03 decembar 2021 12:11\nIz Boračke organizacije u Novom Gradu poručuju da hapšenje devet boraca Vojske Republike Srpske na području Novog Grada, Prijedora i Kostajnice predstavlja još pokušaj pravosudnih institucija BiH da optuže i osude što veći broj srpskih boraca kako bi Republiku Srpsku prikazali kao zločinačku tvorevinu a njene borce kao zločince.\nU saopštenju iz ove organizacije ističu da je hapšenje devet pripadnika Vojske Republike Srpske uslijedilo samo dan nakon što je Sud BiH oslobodio optužbi za zločine u Srebrenici pet boraca.\n"Ovo pokazuje da namjera pravosuđa BiH nije utvrđivanje istine o proteklom ratu, nego optuživanje što većeg broja Srba, pa tako ako neki "pretekne" i izbjegne kaznu, slijedi hapšenje još većeg broja novoosumnjičenih od kojih će neko sigurno biti osuđen" stoji u saopštenju.\nU Boračkoj organizaciji smatraju da ovakvo ponašanje pravosuđa BiH dovodi u pitanje smisao njegovog postojanja, zbog čega ova organizacija podržava sve aktivnosti institucija Republike Srpske usmjerene u tom pravcu.\n"Boračka organizacija Republike Srpske će, u saradnji sa Boračkom organizacijom Novi Grad, nastojati da pruži svu potrebnu pomoć i podršku uhapšenih srpskim borcima i njihovim porodicama", zaključeno je u saopštenju.\nPripadnici Agencije za istrage i zaštitu BiH uhapsili su u utorak, 30. novembra devet lica na području Novog Grada i okoline zbog sumnje da su počinili ratni zločin 1992. godine.


Zaštitimo Jadar i Rađevinu: Prostorni plan zbog otvaranja rudnika litijuma biće ukinut 21. januara - | K-013 Portal\nPredstavnica ekološkog udruženja „Zaštitimo Jadar i Rađevinu“ Marija Alimpić rekla je danas da taj pokret ima informaciju iz Vlade Srbije da će Prostorni plan područja posebne namene za realizaciju projekta „Jadar“ kompanije Rio Tinto u okolini Loznice biti ukinut u petak, 21. januara.\n„Imamo insajdersku informaciju iz Vlade Srbije da će Prostorni plan područja posebne namene biti ukinut u petak. To ne ispunjava sve naše zahteve jer tražimo i da se utvrdi odgovornost za njegovo nelegalno donošenje“, rekla je Alimpić za Betu.\nOna je rekla da su namere Vlade Srbije i predsednika države Aleksandra Vučića „sumnjive“ posle objavljivanja vesti da Rio Tinto menja prvobitni plan o otvaranju rudnika sa 2026. na 2027. godinu.\n„To se poklapa sa predlogom Vučića da se uvede moratorijum na otvaranje rudnika na godinu dana“, rekla je Alimpić.\n„Javni interes o strateškom projektu, kao što je otvaranje rudnika litijuma ne može da utvrđuje Vlada Srbije, kao ni Skupština Srbije, nego mora biti zasnovan na interesu i odluci svih građana na referendumu, a ne samo građana dela teritorije i to sa visokim cenzusom, a ne na referendumu bez cenzusa“, rekao je Bušatlija.


Elektronska fiskalizacijau Crnoj GoriŠta je važno znati\nKoji su neophodni podaci koji se moraju štampati na gotovonskom računu koji će kupac dobiti sa ENU?\nU okviru Funkcionalne specifikacije, u dijelu 5.3. Registracija gotovinskog depozita na ENU, definisano je da u toku jednog dana obveznik mora registrovati gotovinski depozit, a da se podizanje gotovine može vršiti i više puta. Imajući u vidu da može doći do pogrešnog unosa depozita, a pošto nije predviđena mogućnost da se depozit unese više puta u toku dana (dosadašnje fiskalne kase/štampači su imali mogućnost da se više puta unese depozit, a kasa ih sve sabira), da li će biti moguća izmjena unijetog depozita.\nKada će tehnička i funkcionalna specifikacija biti dostupne na engleskom jeziku?\nNa koji način će se fiskalizovati privremene i konačne situacije koje izdaju privredna društva koja posluju u građevinskom sektoru, obzirom na to da iste po izdavanju moraju biti potpisane od strane nadzornog organa i investitora? Dali će se i na koji način fiskalizovati knjižna odobrenja i storna struktura?\nUkoliko dođe u prekida u internet konekciji gdje će veliki poreski obveznici predavati fakture na fiskalizaciju?\nDa li proizvođač softvera mora da ima registrovanu firmu u CG? Ako mora da li je dovoljno da ima predstavništvo?\nDa li razmišljate da napravite mailing listu gde bi nam slali svu novu dokumentaciju vezanu za projekat fiskalizacije ili obaveštenje kad šta bude objavljano na portalu? Kad će početi registracija IT kompanija zainteresovanih za implementaciju?\nDa li je potreban posebni računovodstveni program da bi se vodilo knjigovodstvo preduzeća ili treba kupiti neki novi sertifikat koji omogućava izdavanja faktura, možemo zadržati postojeći program za računovodstvo?\nU slučaju povrata robe kupcu, kada se radi korektivni račun ("drugi") sa izmjenom svih stavki inicijalnog računa koji poništavaju stavke iz ovog "prvog", u ovom slučaju krajnjem kupcu se ne izdaje druga roba već ima pravo na povrat sredstava (novca), ima li potrebe da se pravi "treći" račun jer nema dalje naplate i nema dalje prodaje robe?\nKako će se sprovoditi elektronska fiskalizacija za firme koje se bave brzom poštom i čiji kuriri izdaju račune na licu mjesta?\nDa li je štampa gotovinskih elektronskih fiskalizovanih računa dozvoljena na bilo kakvom printeru i da li je to slobodan izbor obveznika fiskalizacije?\nDa li se za gotovinske račune fiskalni printeri izbacuju iz upotrebe?\nDa li se i dalje moraju koristiti fiskalne kase za izdavanje gotovinskih računa ili može da se koristi termalni printer povezan sa računarom koji koristi neki sertifikovani seftver?\nNa koji način je zamisljeno korigovanje (korektivni račun tj. povrat) za račune koji nisu prethodno prošli kroz sistem elektronske fiskalizacije?\nKako u januaru 2021. godine vršimo povrat tj. korektivni račun za račune iz decembra 2020.?\nDa li softver za fiskalizaciju mora biti program koji se instalira na svaki pojedinačni računar korisnika ili može biti web platforma koja se koristi upotrebom korisničkog imena i lozinke?\nDa li će sistemi za izdavanje faktura morati biti uvezani sa sistemom Poreske uprave, budući da se bavimo pružanjem usluga u razvoju softvera?\nDa li će preduzetnici, u konkretnom slučaju taksisti koji nemaju više od jednog auta, biti u obavezi da uvedu elektronsku fiskalizaciju, ili se obaveza odnosi samo na firme?\nDa li su i društva sa ograničenom odgovornošću čiji je osnivač lokalna samouprava u obavezi da od 01.01.2021. godinebudu u sistemu elektronske fiskalizacije ukoliko smo registrovani kao Društvo doo čiji je osnovač lokalna samoupravna?\nKakav je tretnam naknadno odobrenih rabata (knjižna odobrenja) u okviru elektronske fiskalizacije?\nDa nas kontaktirate kliknite sledeći link:


Високи савет судства предложио скупштини Јасмину Васовић за председника ВКС\nHomeDRUŠTVOVisoki savet sudstva predložio skupštini Jasminu Vasović za predsednika VKS\nVisoki savet sudstva predložio skupštini Jasminu Vasović za predsednika VKS\nVisoki savet sudstva predložio je Narodnoj skupštini sudiju Vrhovnog kasacionog suda (VKS) Jasminu Vasović za novog predsednika VKS, najvišeg suda u zemlji.\nOdluka o predlogu kandidata za predsednika VKS doneta je na jučerašnjoj sednici Visokog saveta, a naredni korak je izjašnjenje o skupštinskog Odbora za pravosuđe.\nPrema Ustavu i Zakonu o sudijama, predsednika VKS među sudijama tog suda, na predlog Visokog saveta sudstva, uz pribavljeno mišljenje Opšte sednice VKS-a i nadležnog odbora Narodne skupštine, bira Narodna skupština na period od pet godina.\nPredsednik VKS, najvišeg suda u zemlji, je po funkciji i predsednik VS S.\nU svojom Programu za unapređenje rada sudova Vasović je istakla pet osnovnih, ali ne i jedinih ciljeva kojima će težiti tokom svog mandata.\nTo su: Posvećen rad na obezbeđenju jedinstvene sudske primene prava i jednakosti stranaka u sudskim postupcima, unapređenje stručnosti pravosuđa, unapređenje transparentnosti i dostupnosti pravosuđa, poboljšanje efikasnosti pravosuđa i institucijalno jačanje suda i saradnja sa drugim institucijama.\nSvaki od ovih ciljeva detaljno je obrazložen u Programu koji je objavljen na sajtu VS S.\nLončar: Mere jedino rešenje da sačuvamo živote i zdravstveni sistem\nGrad pruža novčanu podršku za nabavku bicikla


Nadalova 700. pobeda u karijeri! - Sportske.net\nNadalova 700. pobeda u karijeri!\nPrvi teniser sveta nije imao lak posao na startu Vimbldona, ali je uspeo da ostvari očekivani trijumf i tako izbori jubilarnu, 700. pobedu u karijeri!\nRafael Nadal uspešno je danas startovao na Vimbldonu, iako je na terenu proveo znatno više vremena nego što se očekivalo.\nU duelu sa Slovakom Martinom Klizanom, prvi teniser sveta je posle tri sata borbe, uspeo da zabeleži očekivani trijumf, koji će ostati upamćen i kao njegova 700. pobeda u sjajnoj karijeri.\nDvadesetpetogodišnji Slovak je uspeo da mu ''otkine'' jedan set, da u ostala tri pruži odličan otpor, ali više od časnog poraza nije mogao. Na kraju - 3:1 za Nadala, po setovima 4:6, 6:3, 6:3, 6:3, za plasman u drugo kolo Vimbldona.\nA ono što je posebno interesantno, jeste da Nadala u drugom kolu čeka duel sa Lukašom Rosolom, koji ga je pre dve godine šokirao, baš na Vimbldonu, kada je slavio u pet setova 6-7 (9-11) 6-4 6-4 2-6 6-4.


The Hundred - Foot Journey (Indijski začin na francuski način)\n"The Hundred - Foot Journey" je američki film sa elementima komedije i drame iz 2014. godine koji je režirao Las Halstrom. Baziran na istoimenoj knjizi Ričarda Moraisa iz 2010. godine, film podvlači paralelu između dva restorana u Francuskoj - jednog koji je otvoren od strane indijske porodice koja je skoro imigrirala u Francusku, i jednog uglednog restorana sa mišelinovim zvezdama.\nRadnja se dešava u gradiću na jugu te zemlje, gde mladi kuvar Hasan Kadam odlučuje da sa svojom porodicom otvori mali, šarmantni restoran sa domaćom indijskom kuhinjom. Jedini problem je to što se samo par stotina metara dalje nalazi luksuzni restoran koji vodi ugledna i konzervativna madam Malori, kojoj se nikako ne dopada činjenica da joj mali indijski restoran "krade" stalne mušterije.\nNjeno negodovanje prerašće vremenom u pravi rat i borbu za prestiž između dva restorana, ali će se vremenom pokazati da talenat, ljubav prema kuvanju i ukusna hrana kao krajnji produkt, prevazilaze materijalne dobiti i prestiž.\nU filmu glume Om Puri, Maniš Dajal, Šarlot Le Bon i Helen Mirer, koja je za ulogu u ovom filmu bila nominovana za "Golden Globe" nagradu.


Ulica Za beglukom: Sanira se kaldrma u donjem dijelu stepeništa Untitled Document\nProjekat sanacije oko 160 metara stepeništa u ulici Za beglukom napreduje u skladu sa planiranom dinamikom.\nRadovi su počeli ovog mjeseca, a stabilne vremenske prilike doprinijele su značajnom napretku na terenu. „Prvo je sanirano oko 40 metara betonskog stepeništa koje se nalazi iznad tunela na tranzitu, a potom se prešlo na donji dio ulice gdje ovo stepenište ima kaldrmisanu strukturu“, pojasnili su u Službi za investicije i komunalne poslove Općine Stari Grad i dodali da je već izvršena sanacija nekih 20-ak metara, od ukupno 120 metara kaldrmisanih stepenica.\nNa početku ovog projekta razgovarali smo sa građanima i uvjerili se u važnost ovih stepenica koje koristi veliki broj ljudi, s obzirom da predstavlja najkraću ruta do srca grada. Zanimljivo da stepenište pripada mjesnim zajednicama Širokača, Bistrik i Mjedenica, a nalazi se u neposrednoj blizini Jediler turbeta, poznatijeg kao turbe 'Sedam braće'.\nPrethodno stanje stepeništa, pogotovo kaldrmisanog dijela, bilo je izuzetno loše, pogotovo za vrijeme zimskih mjeseci kada je kretanje poprilično otežano i rizično za starije osobe. Ovaj projekat košta oko 53.000 KM, a za njegovo izvođenje je zadužena firma 'Klico trans gradnja' iz Sarajeva.


Srbija, Grčka i turizam: Dogovor dve vlade - vakcina, PCR ili antigenski test za ulazak - Teslavision\nin: BBC, BETA, DANAS, Srbija, Grčka i turizam: Dogovor dve vlade - vakcina, PCR ili antigenski test za ulazak\nDa li će biti potrebni „vakcina pasoši” za odlazak u druge zemlje? Kako ćemo na more i da li ćemo uopšte ići na putovanja kao što smo navikli pre pandemije?\n„Otvaranje grčke granice za naše građane tokom letnje sezone biće simbolična slika potpune normalizacije naših života, ali i još jedna potvrda o dubokom i istinskom prijateljstvu i izvanrednim bilateralnim odnosima između Srbije i Grčke”, poručila je Matić.\nMinistar Nadim Zahavi ranije je rekao da vlada Velike Britanije „traži tehnologiju” za stvaranje pasoša vakcina.\nNe samo da bi ovo bilo korisno za lekare opšte prakse, već bi mesta poput barova i restorana „verovatno koristila isti sistem”, rekao je on.\nAli drugi ministar Majkl Gov odmah potom je rekao da vakcina pasoši „nisu u planu”.\nMeđutim, tim iz Okfordskog centra za praktičnu etiku Uehiro sugeriše da je „neetično” izolovati ljude koji nemaju ili imaju mali rizik od širenja korona virusa.\n„Ako imamo tehnologiju da odlučimo ko nije rizičan, trebalo bi da je iskoristimo”, kažu u članku objavljenom u medicinskom časopisu Lanset.\n„Postoje ljudi koji žele da se vakcinišu, a postoje i drugi koji su manje sigurni i dodatne slobode mogu biti podsticaj”, rekla je dr Rebeka Braun za BBC.


VIDEO: Pogledajte kako Bijonse đuska uz Breninu pesmu Čačak\nNa internetu se pojavio hit snimak na kom pop pevačica Bijonse igra uz pesmu "Čačak", veliki hit Lepe Brene. Naime, Brenini fanovi su našalili i izmontirali simpatičan video.\nTežak teret slavnog prezimena\nSinglom "Druga liga" Stefan Živojinović smelo je zakoračio na estradnu scenu. Neće mu biti lako, jer je sin Lepe Brene, ali on je rešio da dokaže da i za njega ima mesta na estradi zbog...\nI jahta na meti lopova\nLeto je idealno vreme za - lopove. U vreme godišnjih odmora mnogi domovi su prazni, pa eto prilike pljačkašima da se ovajde. Na meti su posebno poznate ličnosti i pevači koji zarađuju više od...\nLepa Brena otkrila detalje iz spavaće sobe\nFolk zvezda Lepa Brena nedavno se našla u žiži interesovanja, prvo zbog spekulacija da ima ozbiljne zdravstvene tegobe, a onda i zbog pada na nastupu u Knjaževcu. Prvo je oštro demantovala, a na...\nPoznata voditeljka: Jedine naše muzičke zvezde su Brena i Čola\nUrednica zabavnog programa RTS-a i voditeljka Olivera Kovačević kaže da su jedine zvezde Lepa Brena i Zdravko Čolić jer su regionalno priznati.\nLepa Brena progovorila o teškoj bolesti: O ovome prvi put pričam...\nEvo koliko zarađuju zvezde srpske estrade\nIako srpske zvezde izbegavaju da javno govore koliko zaista zarađuju na nastupima i koncertima, na sajtu "Celebrity net worth" objavljeni su podaci koji pokazuju koliko su naši pevači zaradili...\nVIDEO: Brenin sin i Cecina ćerka snimaju duet?\nBrenin stariji sin Stefan Živojinović definitivno je rešio da krene majčinim stopama. On u studiju završava svoje prve dve pesme koje su za njega radili Dragan Brajović Braja i Peđa Medenica.\nVIDEO: Lepa Brena pevala u Narodnom pozorištu\nFolk legenda zapevala na proslavi Kornelija Kovača u nacionalnom teatru.